salerosi - Elhuyar dictionaries\n1 salerosi, saleros, salerosten\ndu ad. comerciar, traficar, negociar, mercadear\nmerkatuan salerosten: traficando en el mercado\nsalerosi, saleros, salerosten *Examples are automatically obtained from dabilena\n...salerosi\t...s nahiz Europako indizeei. 3.213 milioiren akzioak salerosi ziren Ibex-35eko akzioetan, lonja horretan ez baita erosler...\n...nak. Oraingo zerrenda zehatzagoa da -koltana salerosten duten enpresak bakarrik ageri dira- eta herrialde garatueta...\n...-batean amaitu zen, petrolioak 147 dolarretan salerosi eta gero. Petrolioa, kobrea eta beste...\n... lurzorua kapitalaren mugimendu espekulatiboen arabera salerosten da...\n...erik?Hilobiak ezin dira partikularren artean salerosi , baina bada senitartekoen artean dohaintzan ematerik.\n...duak non harrapatzen duen. 4.325 milioiren akzioak salerosi ziren atzo Ibex-35eko akzioetan, eta egun osoan galerak iza...\n...atikoki posible izan liteke (halakotik hainbeste salerosi zen, halako prezioan eta beste). Baina espero al daiteke go...\n...ihurtzen dituzte, eta horiek beste akzioak bezala salerosten dira. Horrela, erakunde finantzario batek jasaten...\n..., burtsan ez da giro. 3.160 milioiren akzioak salerosi ziren. FCC (-%2,67) eta %1na pasa galdu zuten Gas Natural, ...\n.... 1.798 milioiren akzioak baino ez ziren atzo salerosi ; bi mila milioien langa gainditzen kosta egiten da gaur egu...\niz. compraventa, comercio, tráfico, mercadeo\nsalerositik ateratako irabaziak: las ganancias conseguidas con la compraventa\nsalerosi *Examples are automatically obtained from dabilena\n1315/2005 Errege Dekretua, azaroaren 4koa, instalazioetan berotegi efektuko gasen emisioak kontrolatu eta egiaztatzeko sistemen funtsak ezartzen dituena. Instalazio horiek berotegi efektuko gasen emisio-eskubideen saleroste erregimena zehazten duen martxoaren 9ko 1/2005 Legearen aplikaziopean daude.>\nInstalazio horiek berotegi efektuko gasen emisio-eskubideen saleroste erregimena zehazten duen martxoaren 9ko 1/2005 Legearen aplikaziopean daude.>\n1/2005 Legea, berotegi-efektua eragiten duten gasak salerosteko erregimena arautzen duena.>\n1/2005 Legea, martxoaren 9koa, berotegi-efektuko gasak aireratzeko eskubideak salerosteko erregimena arautzen duena (, 377 Kb).>\nLey 1/2005, por la que se regula el régimen de comercio de derechos de emisión de gases de efecto invernadero(, 377 Kb).


Emakumeen eta gizonen arteko berdintasuna sustatzen duten jarduerak (Elkarteak) - egoitza\nEmakumeen eta gizonen arteko berdintasuna sustatzen duten jarduerak (Elkarteak)\nEmakumeen eta gizonen berdintasunaren arloko dirulaguntzak, udalei –banaka eta/edo bat baino gehiago batera aurkeztuta– eta mankomunitateei\nOinarri hauen xede diren dirulagun tzak jaso ahal izango dituzte Gipuzkoako Lurralde Historikoko udalek –banaka eta/edo bat baino gehiago batera aurkeztuta– eta mankomunitateek, baldin eta proiektu estrategikoak garatu eta abian jarri nahi badituzte emakumeen eta gizonen berdintasunerako politikaren esparruan, baldin tza hauetakoren bat betetzen badute:\na) Berdintasunerako politika gara tze ko esparru egonkorra izatea (plangintza, berdintasunean espezializatutako teknikari propioak edukitzea plantillan eta berdintasunerako politika garatzeko berariazko aurrekontua edukitzea).\nb) Berdintasunaren arloko plangin tza, berdintasun politikak garatzeko berariazko aurrekontua eta plantillari zuzenean atxikita ez dauden berdintasun arloko teknikari espezializatuak izatea, gutxienez lanaldiaren % 50eko dedikazioarekin, betiere deialdiak irauten duen 2 urteetan mantentzen bada.\nUdaletako ahalduntze espazioetako jarduera gisa eratzen diren jarduerak garatzen dituzten proiektuak:\na) Proiektua testuinguruan kokatzea. 10 puntu gehienez.\nb) Proposamenaren kalitatea. 65 puntu gehienez.\n— Helburuak definitzea. 15 puntu gehienez.\n— Helburu horiei begira egingo diren jarduerak. 15 puntu gehienez.\n— Laneko metodologia eta lan prozesua. 15 puntu gehienez.\n— Jarraipen eta ebaluazio sistema. 15 puntu gehienez.\n— Berrikuntzak. 5 puntu gehienez.\nc) Lotura esku hartzeko ardatz nagusiekin. 5 puntu gehienez.\nd) Berdintasun ekipamendu espezifikoak. 10 puntu gehienez.\ne) Intersekzionalitatea. 5 puntu gehienez.\nf) Euskara. 5 puntu gehienez.\nBerdintasunaren arloko lehentasunezko esku-hartze gaiekin lotutako proiektuetarako:\n— Helburuak defin tzea. 15 puntu gehienez..\nc) Lotura esku hartzeko ardatz nagusiekin. 10 puntu gehienez.\nd) Intersekzionalitatea. 5 puntu gehienez.\ne) Sareko lana. 5 puntu gehienez.\nDiru laguntza hauek jaso nahi dituzten erakundeek, formularioa bete behar dute, oinarri orokorretan agertzen den dokumentazioa, eta dokumentu hauek ere aurkeztu beharko dituzte:\na) Laguntza lerro hauetara lehenengo aldiz aurkezten diren erakundeen kasuan, derrigorrezkoa izango da Eusko Jaurlaritzak bisatutako estatutuen azken eguneraketa aurkeztea.\nb) Administrazio honetan dokumentazioa azkenekoz aurkeztu zutenetik estatutuak aldatu dituzten erakundeek, Eusko Jaurlaritzak bisatutako estatutuen azken eguneraketa aurkeztu beharko dute.\nc) Entitate eskatzailearen zinpeko adierazpena, Zuzendaritza Batzordeko kideak eta bazkideen %75a, gutxienez, Gipuzkoan bizi dela egiaztatzen duena.\nd) Eskatzaileak irekitako kontu korronte baten jabetasuna ziurtatzen duen agiria, diru etxe batek emana. Agiri hori aurkeztu beharko dute bakar-bakarrik erakundea lehenengo aldiz aurkezten baldin bada edo laguntza lerro hauen ondorioetarako administrazio honen eskura dagoen kontu korrontearen zenbakia aldatu baldin badu.\ne) Zerga betebeharrak edo Gizarte Segurantzarekikoak egunean dituela egiaztatzen duen agiria. Hala ere, eskatzaileek baimena eman diezaiokete diru laguntzak kudeatzen dituen organoari, honek zuzenean jaso dezan, administrazio eskudunen eskutik, zerga betebeharrei eta Gizarte Segurantzakoei buruzko informazioa. Baimen hori ematen badute, ez dute aipatu dokumentazioa aurkeztu beharrik.\nf) Emakumeen eta gizonen berdintasunari dagokionez, lantalde teknikoaren edo pertsona fisiko edo juridikoaren prestakuntza eta esperientzia profesionala egiaztatzeko agiriak, jarduerak egiteko halakorik kontratatzen bada.\ng) Prozesuaren aurrekontu xehatua, diruz lagundu daitezkeen gastuen zerrenda zehatzarekin.\nh) Diru laguntza eskatzen den jarduera bererako eskatu diren bestelako laguntzen zerrenda: zenbateko laguntza, laguntza hori zein administrazio edo erakunde publikori nahiz pribaturi eskatu zaion eta zein egoeratan dagoen zehaztuta (ukatuta, erabakitzeko, onartuta, diru kopuruak). Bestela, diru laguntza eskatzeko aurkeztu diren proiektuetarako beste diru laguntzarik ez dela eskatu egiaztatzen duen ardurapeko adierazpena.\ni) Beste edozein dokumentazio, esleipen irizpideak kreditatzeko aukera ematen duena.\n2020ko otsailaren 6tik martxoaren 3ra.\nSei hilabete,gehienez ere, urteko deialdia Gipuzkoako Aldizkari Ofizialean argitaratu eta hurrengo egunetik kontatzen hasita\n1. Diru laguntzak emateko prozedura izango da deialdi eta hautaketa prozesu bakarreko lehia.\n2. Prozedura ofizioz hasiko da, deialdi publiko bidez. Deialdia organo eskumendunak onartuko du eta Gipuzkoako Aldizkari Ofizialean argitaratuko da.\nJaso beharreko dokumentazioa\nDeialdiaren ebazpena Gipuzkoako Aldizkari Ofizialean argitaratuko da. Argitalpen horrek banakako jakinarazpena ordeztuko du, eta hori egindakotzat joko da, lege ondorio guztietarako, argitaratu eta hurrengo egunetik aurrera.\n450.000 euroko kontu saila xedatu da aurrekontuan.\nDirulaguntzaren zenbateko eta ordaintzea\nDiru laguntzek ezingo dituzte gainditu eskatzaileek aurkezten duten diruz laguntzekoak diren gastuen aurrekontua, eta ezingo dira izan 25.000 euro baino gehiagokoak gizartearentzat orokorrean edo zaurgarritasun egoera handiena duten emakumeen talde berezientzat zuzendutako jarduketak dituzten proiektuak eta 8.000 euro elkarteak elkarteko kideentzat egiten dituen ohiko jarduera moduan antolatzen diren jarduketak dituzten proiektuak.\nDiru laguntzak esleitzeko unean ordainduko dira osorik.\nKontu zuritzailea aurkeztea\n14. oinarri orokorrean aipatzen den kontu zuritzailea 2020ko abenduaren 31 baino lehen aurkeztu beharko da.\nhttp://www.gipuzkoa.net/dirulaguntzak , Beka eta Dirulaguntzak\nEmakumeen eta Gizonen Berdintasunerako Organoa\nGipuzkoa plaza zk. g.


egutegia 2017 – Asanblada\nInicio » egutegia 2017\nEuskal Autonomia Erkidegoko langileen 2017. urteko jaiegunen egutegi ofiziala / Calendario oficial de fiestas laborales de Euskadi para 2017\nEsta entrada se publicó en Convenio y se etiquetó como calendario calendario 2017 egutegia egutegia 2017 en junio 12, 2016 por Asanblada\nBi mila eta hamazazpigarren urtean, urte osoko igandeak eta aipatzen diren egunak jaieguntzat hartuko dira lan ondorioetarako Euskal Autonomia Erkidegoan –ordaindu egingo dira, eta ez dira berreskuratu beharko–: Urtarrilaren 6a, Errege eguna. Apirilaren 13a, ostegun Santua. Apirilaren 14a, ostiral Santua. Apirilaren 17a, Pazko astelehena. Maiatzaren 1a, Langileen Eguna. Uztailaren 25a, […]


Lez-Fontaine - Wikipedia, entziklopedia askea.\n50°10′39″N 4°03′42″E / 50.1775°N 4.0617°E / 50.1775; 4.061750°10′39″N 4°03′42″E / 50.1775°N 4.0617°E / 50.1775; 4.0617\nSolrinnes, Sars-Poteries, Solre-le-Château, Dimechaux eta Dimont\n114 (%50.7) 115 (%51.1)\nLez-Fontaine Frantziako udalerria da, Nord departamenduan dagoena, Frantzia Garaia eskualdean. 2013an 206 biztanle zituen.\n2007an Lez-Fontaine udalerrian erroldatutako biztanleak 206 ziren. Familiak 84 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 24 seme-alabarik gabeko familiak ziren, 28 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 97 etxebizitza zeuden, 86 familiaren etxebizitza nagusia ziren, 6 bigarren erresidentzia ziren eta 5 hutsik zeuden. Etxebizitza guzti hauek 97etxeak ziren. 86 etxebizitza nagusietatik 71 bere jabearen bizilekua ziren, 12 alokairuan okupaturik zeuden eta 3 doan lagata zeuden; 5 etxek hitu gela zituzten, 19 etxek lau zituzten eta 62 etxek bost zituzten. 72 etxek euren parking plaza propioa zuten azpian. 37 etxetan ibilgailu bat zegoen eta 43 etxetan bat baino gehiago zituzten.\nLez-Fontaine udalerriko biztanleria-piramidea 2009an .\n2007an lan egiteko adina zuten pertsonak 129 ziren, horien artean 97 aktiboak ziren eta 32 inaktiboak ziren. 97 pertsona aktiboetatik 87 lanean zeuden (49 gizon eta 38 emakume) eta 10 langabezian zeuden (6 gizon eta 4 emakume). 32 pertsona inaktiboetatik 16 erretiraturik zeuden, 8 ikasten zeuden eta 8 "bestelako inaktibo" gisa sailkaturik zeuden.\n2009an Lez-Fontaine udalerrian 85 unitate fiskal zeuden, 214 pertsonek osaturik. Pertsona bakoitzeko diru-sarrera fiskalaren mediana urteko 20.358 euro zen.\n2000. urtean Lez-Fontaine udalerrian 7 nekazaritza-ustiategi zeuden.\nSolre-le-Château (2,0 km)\nDimechaux (2,5 km)\nSars-Poteries (2,6 km)\nSolrinnes (3,3 km)\nBeugnies (3,7 km)\nBNF: 15266916r (data)


58 urteko ibiltari bat zendu da Bidarrain | Kirola | KAZETA\nIbiltariaren gorputza uztailaren 22ko goizean atzeman dute. ©bayonne-tourisme.com\nUztailaren 22an Aviron Bayonnais taldeko jokalari ohia zen Patrick Perrier ibilaldi bat egiteko Bidarraira joana zen. Arratsaldean desagertu ondoren, 22.00ak arte hogei bat pertsona bilaketa lanetan aritu dira. Suhiltzaileek, jendarmeek eta mendiko sokorri taldeek gaur goizean 08.00ak aldera bilaketa lanak berriz abiatu dituzte. 10.00ak aldera 58 urteko gizonaren gorputza hilik atzeman dute. Ibiltaria trenpu txartu litzateke eta horren eraginez, 15 metrotatik erori litzateke.\nGogoratu behar da egun gutxitan Bidarrain hiltzen den bigarren kirolaria dela. Iragan den uztailaren 18an Baztandarrak lasterketan Alain Mateo zendu zen bihotzekoa sufritu ondoren. Uztailaren 22an, 11.00etan azken agurra egin diote Bidarraiko elizan.\nUztailaren 22an Baionako Herriko Etxeak hiriko besten aurkezpena egiten zuenean, auzapezak gertakariari buruzko hitz batzu erran ditu. "Perrier baiones handi bat zen. Berarentzat hiri eta klub bakarra zegoen. Bere bizian egindako ekintzak eta izan duen engaiamenduak azpimarratzekoak dira", aipatu du Jean-René Etchegarayk.


Doktore-tesia | Analysis of the Impact of Wireless Mobile Devices in Critical Industrial Applications | IKERLAN\nZUZENDARIAK: Mikel Mendicute Errasti eta Iñaki Val Beitia\nUNIBERTSITATEA: Mondragon Unibertsitatea\nTesi honen helburu nagusia, nodo mugikorrek fidagarritasun eta denboraren aldetik baldintza ugari eskatzen duten aplikazio industrial zentralizatu eta deszentralizatuetan duten eragina aztertzea da. Eremu industrialetako haririk gabeko kanaletan ematen diren komunikazioetarako baldintza bereziki aurkakoak direla medio, helburu honek erronka handia sortzen du. Sarearen errendimendua arriskuan ez jartzeko, determinista eta denbora errealeko komunikazio protokolo bat beharrezkoa da, haririk gabeko nodoen mugimenduaren ondorioz topologiaren aldaketei aurre egiteko mekanismo batekin batera.\nHaririk gabeko teknologia estandarrek ez dute aplikazio industrial kritikoenek dituzten baldintzak betetzen eta, beraz, kable bidezko komunikazioak ezin dira haririk gabeko sistemekin ordezkatu. Hala ere, haririk gabeko komunikazioen erabilpena jadanik existitzen diren kable bidezko komunikazioen hedadura bezala kontsidera daiteke, mobilitate baldintzak dituzten sare hibridoak sortuz. Komunikazio sistemaren diseinu egokia Medium Access Control (MAC) protokoloaren hautaketa zuzenean oinarritzen da gehien bat, sarbidea kontrolatzeaz arduratzen baita, honela ezinbesteko papera izanik latentzian eta pakete erroreen murrizketan. Horretaz aparte, bai sare zentralizatu eta deszentralizatuen kasuan, haririk gabeko nodoen mugimenduek sortutako tipologia aldaketak azkar eta zuzen kudeatu behar dira sare osoko errendimenduak kalterik ez jasateko.\nDoktore tesi honetan, fidagarritasun zorrotz, determinismo eta denbora-errealeko baldintzak dituzten industria aplikazioetarako arkitektura hibrido zentralizatu bat proposatu eta ebaluatu da. Horretarako, IEEE 802.11 maila fisikoan oinarritutako haririk gabeko MAC eskema bat proposatu da, Real-Time Ethernet-en (RTE) oinarritutako MAC eskema batekin batera. Eskema hibrido honek bi komunikabideen artean etengabeko komunikazioa bermatzen du.\nProposatutako arkitekturan nodo mugikorrak kontuan hartu ahal izateko, soft-handover algoritmo bat proposatu eta ebaluatu da. Algoritmo honek etenik gabeko komunikazioa bermatzen du handover prozesuan zehar bigarren irrati interfaze baten beharrik gabe eta sareko gainkarga oso gutxi handituz.\nAzkenik, nodo mugikorrek duten eragina haririk gabeko topologia deszentralizatuetan aztertu da. Horretako, bibliografiako Self-Organizing Time Division Multiple Access (STDMA) protokoloa ebaluatu da industrial aplikazioetako sistema zentralizatuen handover mekanismoaren alternatiba gisa.


Izenperen B@kQ ziurtagiria eskatzea\nB@kQ pertsona fisikoen identifikazio elektronikorako ziurtagiria da, autentikazioa eta firma ahalbidetzen ditu. B@kQ tarteko segurtasun maila (funtsezkoa) duen ziurtagiria da. Honako hauek osatzen dute:\nErabiltzailearen NANarekin/AIZarekin bat datorren identifikadore batek.\n16 posizio dituen koordenatu-joko batek.\nZiurtagiri kualifikatu batek ere osatzen du B@kQ. Berori gordailu zentralizatu batean igotzen da eta sinatzeko ekintzetarako balio du.\nZiurtagiri kualifikatua denez, IDENTIFIKAZIO PRESENTZIALA behar du. Igorri ondoren aktibatu egin behar da erabilgarri izan dadin.\nB@kQ-rekin, euskal administrazioetako hainbat zerbitzutan online kontsultak eta izapideak egin ahal izango dira.\nHonakoa betetzen duten pertsona fisikoek:\n- 16 urtetik gorakoa izatea.\nIndarrean dagoen eta jatorrizkoa den dokumentazioa izan behar du.\nHiritar nazionalak: NAN, pasaportea edo gida-baimena.\nEuropar Batasuneko hiritarrak: AIZ edo Europar Batasuneko Hiritarraren Erregistroaren ziurtagiria.\n(ikus 1. ERANSKINA.- Europar Batasuneko herrialdeak).\n(Ikus. 2. ERANSKINA. Europar Batasuneko Hiritarraren Erregistroaren ziurtagiria).\nEuropar Batasunaz kanpoko hiritarrak: Egoitza-txartela\n(Ikus 3. ERANSKINA.- Egoitza Txartela- AIZ)\nHerritarrek zerbitzu publikoetan sarbide elektronikoa izateko 11/2007 Legea.\n40/2015 Legea, urriaren 1ekoa, Sektore Publikoaren Araubide · Juridikoarena.\nEuropako Parlamentuaren eta Kontseiluaren 910/2014 Erregelamendua, 2014ko uztailaren 23koa, identifikazio elektronikoari eta barne merkatuan transakzio elektronikoetarako konfiantzazko zerbitzuei buruzkoa\nArretagune batean eskabidea osatu ondoren, posta elektroniko bat jasoko da. Bertan, koordenatuak eta igortze- eta aktibazio-prozesurako esteka bat aurkituko dira.\nIgortze- eta aktibazio-prozesua ondorengoa da:\nSMS bat bidaltzen da pasahitzarekin. Gogoratzen erraza den beste batengatik ordezkatu beharko da.\nDatu pertsonalak egiaztatzen dira eta B@kQ erabiltzeko terminoak eta baldintzak onartzen dira.\nLehen aldiz autentifikazio bat egiten da sinadura-ziurtagiria hodeian igorri ahal izateko.\nB@kQ aktibatua geratzen da.\nLehendakaritza - Modernizazio, Informazio Gizartea eta Herritarren Partehartzea\nB@kQ bidez Udaleko Zerbitzu Telematikoetan egin daiteke:\n- Errolda ziurtagiriak eskatu.\n- Biztanleen Udal Erroldako datuak kontsultatu.\n- Erroldan izandako mugimenduen historikoa ikusi.\nTasak / Zergak\n- Egungo edo lehengo tasa eta zergak kontsultatu.\n- Eskatzailearen izenean dauden tasa edo zergen errezibo guztiak kontsultatu.\n- Ordainduta dauden erreziboen berri jaso.\n- Ordaintzeke dauden erreziboak ordaindu.\n- Isun guztiak eta bakoitzaren xehetasunak ikusi.\n- Isuna ordaindu izanaren ziurtagiri bat eskuratu.\n- Isunak ordaindu\n- Hiritarrak Udalari egin nahi dion edozein eskaera erregistratu.


Quim Torrak hasi bezala eman dio amaiera agintaldiari, preso politikoak bisitatuz | Monde | Naiz\nGeneralitateko presidente ezgaituak, Quim Torrak, Kataluniako preso politikoak bisitatu ditu astearte honetan Lledonersen, duela bi urte Kataluniako kartzelan sartu zituztenean bezala. Komunikabideei egindako adierazpenetan, Torrak presoen amnistia eta autodeterminaziorako eskubidea erabili ahal izatea eskatu dio espainiar Gobernuari.\nTorrak preso politikoak bisitatu ditu ezgaituta izan ondoren. (Pau BARRENA/AFP)\nQuim Torra Generalitateko ezgaitutako presidenteak Lledonerseko kartzelan preso dauden independentistak bisitatu ditu astearte honetan, Auzitegi Gorenak desobedientziagatik inhabilitatu eta biharamunean.\nGoizeko 11.00ak baino leheneago Lledonerseko espetxera iritsi da, Sant Joan de Vilatorradan; bertan daude Oriol Junqueras, Joaquim Forn, Raul Romeva, Jordi Turull, Josep Rull, Jordi Cuixart eta Jordi Sanchez.\nDuela bi urte, presidente kargua zin egin zuenean, politikari presoei egin zien lehen bisitetako bat Lledonerseko kartzelara eraman zituztenean izan zen.\nQuim Torrk dei egin die PSOEren Gobernuari eta Kataluniako alderdi guztiei amnistia-lege bat bultzatzeko «preso politikoentzat eta 2.850 errepresaliatuentzat».\nHala esan du komunikabideei egindako adierazpenetan preso independentistak bisitatu ondoren. «11 hilabete igaro ondoren, Estatuko Gobernuari eskatzen diot Kataluniako gatazka konpontzeko, eta horretarako amnistia eta autodeterminaziorako eskubidea behar dira», azpimarratu du Torrak, eta nabarmendu du irtenbide bakarra dela orain arte «irtenbiderik gabeko kalezulo» bat izan denetik ateratzeko.\nTorrak azpimarratu du Kataluniako gatazkari buruzko elkarrizketa mahaiak «idatziz» jarri behar duela autodeterminaziorako eta amnistiarako eskubidearen erabilera aztertuko duen gai-zerrendan. «Gertatzen zaigun guztia gorabehera, negoziazio mahai honetan gaude, baina autodeterminazioaz eta amnistiaz hitz egiteko. Idatziz ikusi nahi dugu. Nahikoa dira alferrikako argazkiak eta bilerak ustezko elkarrizketa antzezteko», azpimarratu du.


Aurpegi Garbitu Burugabea kentzeko tresna | Beautyshop.ie\nHasiera / Hit zerrenda / Aurpegi garbitu Blackhead kentzeko tresna\nEzaugarriak: beltzarana, aknea eta aurpegia garbi kentzeko erabil daiteke eta larruazala lehorra, larruazala ahultzeko, larruazala eta zimurrak ere tratatzeko egokia da, larruazalean odol zirkulazioa handituz. Hutse funtzioak poro zikinak xurgatzen ditu eta odol zirkulazioa areagotzen du azalean. 4 ...\nBurua, aknea eta aurpegia garbi kentzeko erabil daiteke eta larruazala lehorra, larruazala ahultzeko, larruazala eta zimurrak ere tratatzeko egokia da, larruazalean odol zirkulazioa areagotuz.\nHutse funtzioak poro zikinak xurgatzen ditu eta odol zirkulazioa areagotzen du azalean.\n4 edertasun aldakorreko buruak ditu, funtzio ezberdinak eskaini ditzakete eta aurpegiko larruazala garbitzeko sakonagoa eskaintzen dute.\n3 mailaren xurgapen erregulagarria larruazal desberdinetarako egokia da.\nAtal hau kargatzeko funtziorik gabe, entxufatzen da, segurua eta erabiltzeko erosoa.\nAurpegiko zuloak, marrazo beltzak eta zimurrak kentzen laguntzen du eta larruazala garbi mantentzen laguntzen duzu, larruazala leuntzen laguntzeko.\nDiseinu ergonomikoa errazago eta erosoagoa da.\n4 Buru desberdinak\nDiamante burua: 100 milaka mineral mineral mikrokristalina partikula eta xurgapen handiarekin, hildako larruazala zikindu eta busti eta zuritu dezake eta, beraz, larruazala konpontzeko eta zimurrak eta aknea kendu ditzake larruazala minik hartu gabe. Erabilera eremua: aurpegiko edozein zona begien inguruan dagoen gunea izan ezik, eta inguruak zimurrak eta zakarrak ditu erabiltzeko, hala nola: ukondoa, belauna eta orkatila.\nZulo zirkular handiko burua: xurgapen sendoarekin, buruak modu eraginkorrean ezabatu ditzake, odola eta zirkulazio linfatikoa sustatuz, larruazala berriro gaztetzen utziz. Zuri beltzez eta V aurpegian aplika daiteke. Erabilera eremua: Aurpegiko edozein zona begien inguruan izan ezik.\nZulo zirkular txikiko burua: xurgapena ahula da, zona sentikorretako buruak kentzeko erabil daitekeena. Erabilera eremua: esate baterako, eremu sentikorretan erabil daiteke: begien inguruan.\nZulo obalatu burua: Azala sendotu, zimur finak kendu, larruazalaren elastikotasuna handituz. Egokia da zimurrak, ahoaren izkina eta beste lerro erraz batzuk, zimurrak haztea saihesteko. Erabilera eremua: eremu sentikorretan erabil daiteke, esate baterako, begien inguruan, ahoaren ertzean eta beste hainbat eremutan.\nEgoera: 100% Brand New\nMota: Pore garbitzailea\nKolorea: zuria, arrosa urrea\nSarrerako tentsioa: DC 5V\n1 x Zulo zirkular handiko burua\n1 x Zulo zirkular txikiko burua\n1 x Zulo obalatuko burua\n1 x Diamante burua\n4 x Belakiak\n3 x Silizea Gel eraztuna


Ura, kilometro batera | Mundua | Berria\nUra, kilometro batera\nAdituen ustez, Cumbre Viejako laba itsasora irits daiteke datozen orduetan. Konfinamendua ezarri dute Tazacorteko lau auzotan\nCumbre Vieja sumendia, atzo, Tazacorteko portutik ikusita. MIGUEL CALERO / EFE Tamaina handiagoan ikusi\nCumbre Vieja sumendiko (Kanariak, Espainia) isuria itsasora irits daiteke datozen orduetan, adituen arabera, eta, La Palma uhartean, prestatzen ari dira laba kostaldera heltzen denerako. Atzo arratsaldean, ordu batzuetako kontua izan zitekeela adierazi zuen Miguel Angel Morcuende Arrisku Bolkanikoetarako Prebentzio Planen (Pevolca) zuzendari teknikoak. Hala ere, ez zuen baztertu kostaldera ez iristeko aukera. Laba Todoqueko mendia inguratzen ari da, eta abiadura moteldu du nabarmen. «Litekeena da iristea». Edizio hau ixterako, itsasotik kilometro bat baino gutxiagora zegoen laba.\nSumendiaren aktibitateak gorabeherak izan zituen atzo, eta horren arabera azkartzen edo geldotzen da labaren abiadura. Espainiako Geografia institutuak jarduera bizia atzeman zuen igande gauean. Hamasei lurrikara zenbatu zituen atzo goizaldeko 04:00 eta 07:00 artean, zazpi eta hamalau kilometro arteko sakoneran. Segidan, «atsedenaldi» batean sartu zen, eta erupzioa erabat gelditu egin zen 08:00 aldera. Laba eta errautsak botatzeari utzi zion. Hiru ordu inguru iraun zuen etenak. 11:00 aldera hasi zen berriz laba jariatzen.\nIsurketa berriak labaren abiadura azkartu zuen, orduko ehun metroraino. Morcuendek azaldu zuenez, laba sumendiaren hamar kilometro inguruko sakoneratik kanporatu zenez, 1.200 graduko tenperaturan lurrazaleratu zen, eta arinagoa bihurtu zuen jarioa. Geografia institutuaren esanetan, ohikoak izaten dira halako etete eta berpizte zikloak erupzioan dauden sumendietan.\nUretara iristen denerako, hainbat neurri hartu dituzte La Palmako agintariek, sor daitezkeen arriskuetatik babesteko. Laba Tazacorte herriko kostaldean itsasoratzea espero da, Los Guirres hondartzaren iparraldean. Hura erdigune hartuta, hiru kilometro eta erdiko segurtasun eremu bat ezarri dute, eta itxita dago inguru hori. Horrez gain, Tazacorteko lau auzotan etxetik ez irteteko eskatu diete herritarrei. Konfinamendua agindu dute.\nArriskua labaren eta uraren arteko «talka termikoak» eragin dezake. 1.000 gradu baino gehiagotara dagoen isuriak hogei gradura dagoen itsasoko urarekin bat egiten duenean, lurrun zutabeak sortuko dira. Ur lurruna izango da nagusiki, baina nahastuta izango ditu azido klorhidrikoa eta beira bolkanikoko partikula txikiak.\nInvolcan Kanarietako Bolkanologia Institutuak ohartarazi du gas eta likido azidoek azala, begiak eta arnas aparatua narritatu ditzaketela. Dena den, «talka termikoak» eragingo lukeen arriskua «tokikoa» litzatekeela gaineratu dute, eta, beraz, kontrolatzeko modukoa.\nBeste kezketako bat da labak kostaldeko bidearen zati bat estaliko duela, eta, ondorioz, moztuta geldituko dela ingurura iristeko dagoen errepide bakarra.\nIrailaren 19an erupzioa hasi zenetik labak 500 eraikin baino gehiago eta 240 hektarea inguru suntsitu ditu itsasorako bidean, Copernicus Europako Batasunaren satelite bidezko behaketa proiektuak jakinarazi duenez. Orotara, 6.000 herritar baino gehiago atera behar izan dituzte etxetik. Cumbre Vieja isurtzen ari den errautsa ere kezkarako motibo da. Copernicusen arabera, 1.500 hektareako eremu batean zabaldu da. Ondorioz, hainbat herritan maskarak jantzi behar dituzte herritarrek kalera ateratzeko.\nAzken egunetako eremurik kaltetuena Todoque izan da. Joan den asteazkenean sartu zen laba herrira, eta atzo utzi zuen atzean. Tazacorte aldera doa orain, punturik zabalenean 600 metro dituen harkaitz urtu erreka lodiak.


6590 - IRALE\nLagundu aditza: beti da nork-nori-nor ? Edo nork-nor ere bai? Zer kasutan?\nIzan duzun zalantza jende askok eta askok izan du eta izaten du, lagundu aditzarekin eta beste zenbaitekin. Hori dela eta, Euskaltzaindiak beren-beregi plazaratu zuen arau bat auzia argitzeko. Honela dio Euskaltzaindiak:\n“Zenbait idazle eta irakasleren artean zalantzak sortzen dira askotan aditz batzuen erregimena dela eta. Horrela, gonbidatu diot bezalakoak entzun daitezke eta, halaber, ez dira falta nik lagunduko dizut bezalakoak gaitzesten dituztenak ere”.\nBada, aditz horietako batzuk (gonbidatu, itxaron, deitu, lagundu…) nola erabili behar diren erakusten digu Euskaltzaindiaren 39. arauak (http://www.euskaltzaindia.net/dok/arauak/Araua_0039.pdf).\nLagundu aditzari dagokiolarik,\n"Lagundu, laguntzen aditzaren erregimena NOR- NORI-NORK izan da Iparraldean XVII. gizaldi arte; baina geroztik Iparraldeko tradizioaren arabera NOR-NORK besterik ez da. Hegoaldean, ordea, NOR-NORI-NORK da nagusi.\nBeraz, euskara batuan bi formak dira onartzekoak."\nGure aholkua: bi aukera daudenean, zure inguruko hizkeran erabiltzen den formatik hurbilena hobetsi beharko zenuke. Bizkaieraz eta gipuzkeraz, NOR-NORI-NORK saileko laguntzaileak erabiltzen dira lagundu aditzarekin, adiera bietan:\n1. "Norbaitengana bildu, doan tokira harekin joateko; norbaitek lagun eramanik joan".\n2. "Norbaitekin zerbaitetan aritu jardunaren zati edo pisu nagusia bestearen gain dagoelarik, laguntza eman".\nBeraz, saiatu zaitez ‘lagundu diot Iñakiri etxera, badaezpada' eta 'lagundu diot Iñakiri ariketak egiten' esaten eta idazten, eta ez ‘lagundu dut Iñaki’.\nEuskara irakasle batzuek esaten dute lagundu aditzaren esanahia konpainian joan bada NOR-NORK saileko laguntzailearekin erabili behar dela, eta, NOR-NORI-NORK saileko laguntzailea eskukaldia eman bada. Kontuz horrekin! Bereizketa horiek guztiz artifizialak dira, eta ez daukate funts handirik.


Don Biribilek, otu oi ekiozan barregei apur ezerezai ezekian barruan usteltzen izten; orduan be barregei anditzat eukan zerbait ezpanetatik atara eban, itz onek zoli-zoli Ereñozti adierazleari zuzenduaz: Agustin, itandu egiok orri ea mozkorti ilustrearen izena zein dan.\n2. 1900-1939 bizkaiera literatur prosa otx 0038\n- Garun onekoa zara-ta, tira!, eskatu zeuk zer gura, otu dakizuna emoteko gertu naiagotzu-ta.\nTa ezer geiago gogora ez zetorkiola, neskameari orduan etorritakoari zerbait esatea ottu.\n4. 1900-1939 gipuzkera literatur prosa alt lb 0077\nAzkenez, aurre-egunean etxea eskiñi zion Donostiar Andereño misteriozko ura bixitatxea otú zitzaion.\nYurreta Aspaldian makal xamar ibilli naz ta orregaitik eztot idatzi, baña gaur otu yat izpar bat edo bi bidaltzia.\n6. 1900-1939 sailkatu gabeak egunkariak euzkadi 1917 0001\nIrribarrea egin, eta yazokuntxu au edestu eustan: Bein batian, Bartzelona'n gengozala ibillaldi bat egitea otu yatan, eta barruko lagun bategaz ligorraldu nintzan.\n7. 1900-1939 sailkatu gabeak egunkariak euzkadi 1918 0001\nEstalpe atan jarri zan alako baten, eta oñetakoak aldatutia otu yakon.\n8. 1940-1968 gipuzkera saiakera-artikuluak azurm 0026\nEdozein-iritzik kolkoan dakarren egi zatia ikusteko ta aprotxatzeko lana ba zenik ere ez zitzaidan otutzen orduan.\n9. 1969-1990 bizkaiera literatur prosa f. zubiaga 0137\nDeskuidoan burrukariak honagino etorri eta neure lan subersiboa ohartuz, abortatzea-edo otu ez dakien, ia osatu daukadan lehen kuadernoa kurtxoian gorde eta beste hau hasi dot.\n10. 1969-1990 bizkaiera literatur prosa onaind 0232\nOrduan Odis'i, ari eraso ta bizia kentzea otu yakon, eskuan eroian makilleaz kendu be, edo-ta zerbait gorantza jaso ta burua zatitu bearen kontra.\n11. 1969-1990 bizkaiera literatur prosa j. gorostiza 0063\nUne batez otu jakon lankide bati deitzea berak ekarri egion, baina itxarotea erabagi eban.\n12. 1969-1990 bizkaiera literatur prosa i. zubiri 0124\nEzin egikean ezelan be, Jaungoikoari eskiñitako semea kendu, eta au otu izatearen oldozkun soillak lotsaz beteten eban, eta bere aukeran eban bide bakarrari, au da, otoitzari, buru-belarri emoten eutsan.\n13. 1969-1990 euskara batua ikasliburuak fisika 1990 0013\nHandik denbora puska batera, beste ideia bat otu zitzaion.\n14. 1969-1990 euskara batua ikasliburuak kimika 1990 0009\n15. 1969-1990 euskara batua haur-/gazte-literatura x. mendiguren b. 0030\nBetazalak ixten, eta burukadak egiten zegoen bitartean otu * otu: bururatu zitzaion: Bill oso ikaraturik dago. Ez dago zalantza izpirik. Adore pixkaren bat eman beharko diot bihar.\n16. 1969-1990 euskara batua literatur prosa j.m. irigoien 0149\nEta kanpanlore batek, estaminak korolaren kontra astinduz, izadiaren edertasuna ddanddaka aldarrika zezakeela otu zitzaion lez, kanpandorreko ezkilek Elizaren edertasuna aldarrikatu zutela bururatu zitzaion, zazpi koloretako hotsetan.\n17. 1969-1990 euskara batua literatur prosa i. garmendia 0008\nBatzutan sentitu ahal izan diagu, bada, iharrausi marrezanik aski Lur setati maritxukun honi dantza egitea otu zaiola eta hainbestez!\n18. 1969-1990 euskara batua literatur prosa a. lertxundi 0155\nArgibide bakarra otu zitzaion Madameri: - Bazekien Kameliak ikusi egingo zenuela eta horregatik antolatu zizun komedia guzti hau.\n19. 1969-1990 euskara batua literatur prosa p. aristi 0083\n20. 1969-1990 euskara batua literatur prosa j.m. iturralde 0071\n21. 1969-1990 gipuzkera saiakera-artikuluak umandi 0013\nAstakeria ta pellokeria izango litzake, esate baterako, aurrari bizarra nola kendu bear duen irakastea, ta iñori etzaio otuko orrelakorik egitea; bizarra berez sortu bear, eta sortzerakoan izango da, nola kendu bear dan jakiteko ordu egokiena.\nGehienak salaketak zirela esan zuten, baina albistea prestatu zuen kazetariari ez zitzaien otu haietako zenbat konpondu zuten galdetzea.\n23. 1991> euskara batua ikasliburuak musika 00042\nNegozioa ondo ez zihoakionez, dirua irabazteko beste zerbait egin behar zuela otu zitzaion baina, pentsatu eta pentsatu arren, ez zitzaion ezer etortzen burura.\n24. 1991> euskara batua ikasliburuak la salle taldea 0016\nG. Jateko patatarik ere ez dago ia-ia, eta zuri zer eta txupete madarikatu bat ekartzea otu!\n25. 1991> euskara batua ikasliburuak zer irakurri 0059\nOihala gogorra izaki, mehatzetako langileei erabilgarria egingo zitzaiela otu baizitzaion.\n26. 1991> euskara batua haur-/gazte-literatura j. gomez 00136\n- Zure kezka ulertzen dut, benetan... azkenik emakumeari huts egin ezin dezakeen akiakula otu zaio Diruaren bila noan bitartean sartu zintezke gutxienez. Etxe hau ez da oso segurua hor kanpoan itxaroten egoteko.\n27. 1991> euskara batua haur-/gazte-literatura k. gorrindo 00017\nJarraian doazen hausnarketak beraz, niri otu, nik galdetu edo nitarrei entzundakoak dira.\n28. 1991> euskara batua haur-/gazte-literatura p. alberdi 0017\n(...) hain gogaiturik zeukan ezen, momentu batez, dena bertan behera utzi eta hanka egitea ere otu baitzitzaion.\n29. 1991> euskara batua haur-/gazte-literatura k. santisteban 0039\n- Baina, nola? Ezer otutzen al zaizue? galdetzen du Eiderrek jakinguratsu.\n30. 1991> euskara batua haur-/gazte-literatura k. santisteban 0021\nJateko patatarik ere ez dago ia-ia, eta zuri zer eta txupete madarikatu bat ekartzea otu!\n31. 1991> euskara batua literatur prosa a. bengoa 00063\nEtsipenak erabat jo aurretik usoez baliatzea otu zitzaion.\n32. 1991> euskara batua literatur prosa h. cano 00110\nIspiluak piztia arriskutsuak dira otu zitzaion orduan, ispilu alabastrotua bere zauriaren erruduna balitz legez, eta, odola kleenex batekin xukatu ostean, Crotalus Golf Prof lozioaz igurtzi zituen lepo-masailak.\n33. 1991> euskara batua literatur prosa y. arrieta 00033\n- Txomin! hots egin zion aitak mutil koskorrari, zerbait otu balitzaio bezala.\n34. 1991> euskara batua literatur prosa k. izagirre 00096\nAndrazko batek zelan eduki dezakeen pistola bat, otu zitzaion.\n35. 1991> euskara batua literatur prosa j. urrujulegi 00056\nMezatara joatea ez duk ostatuaren baldintzetan sartzen otu zitzaidan.\n36. 1991> euskara batua literatur prosa j. arretxe 00234\nKanpotarrak leku horietaz galdezka heltzen dira hona, eta hemengo buruargi batzuei primerako ideia otu zaie bisitari horien kontura negozioa egiteko: izen berdintsuko ostatuak irekitzea.\n37. 1991> euskara batua literatur prosa h. cano 0056\nEuropar presakume hauek, otu zitzaion Bobi, New Yorken hamabiak arte ez dituk hasten.\n38. 1991> euskara batua literatur prosa m.j. garcia 0028\nGaupasa egitea otu izan balitzaio oharren bat utziko zidakeen.\n39. 1991> euskara batua literatur prosa h. cano 0038\nAntzerki hura barregarria zela otuko zitzaiokeen, baldin eta bera izan ez balitz tirokatua izatera zihoana.\n40. 1991> euskara batua literatur prosa e. jimenez 0038\nPiragua zeritzaten batel antzeko hari eta gorputzetan zauriak zituztela ikusi genituelarik, lehor irmotik bila etortzen zitzaizkiola otu zitzaigun, hain ikusten genituen otzan eta menekor, ziur esklabutzat erabiltzen zituztenaz.\n41. 1991> euskara batua literatur prosa i. irazabalbeitia 0008\n42. 1991> euskara batua literatur prosa i. irazabalbeitia 0022\nSistema hura bisitatu eta esploratzea ez zela ideia txarra otu zitzaion.\n43. 1991> euskara batua literatur prosa i. irazabalbeitia 0091\n44. 1991> euskara batua literatur prosa x. etxaniz 0076\nBere ondasun guztiak saldu eta zoriontasunezko une bat erosi ondoren handik alde egitea otu zitzaion, baina ezin zuen hori jasan, eta pentsatzearen ondorioz bere adorea galdu zuen eta ez zen gehiago Houotaz entzun.\n45. 1991> euskara batua literatur prosa e. jimenez 0167\nGezurrezkoa otu zaio Onofreri, presoen lepotik barre egiten duen kaboari begira John Ingelesaren akordua bait datorkio.\n46. 1991> euskara batua saiakera-liburuak a. zuberogoitia 00008\nDenborak bere bidea egin du. Giacomo Feltrineli editore italiarra Kordaren etxean da bisitan, eta ustekabean arestian aipatu argazkia aurkitu du. Oso kuriosoa iruditu zaio eta, aurpegi horren erretratuak indarra daukala iritzita, berarekin kartela apailatzea otu zaio. Oraindik ez du susmatu gerora kartel horren milioika kopia zintzilikatuko direla mundu zabaleko hainbat eta hainbat hormatan.\n47. 1991> euskara batua saiakera-liburuak f. mendizabal 0034\nErabat aditu gabea ere ez da, horratio, zientzia bat luzaro landu ondoren, eta bat harriturik dagoenean, ikusiz, zenbat aurreratu den bertan, azkenean bateonbati halaxe otu eta galdetzea, ea halako zientziarik posible ote den eta nolatan ote den posible.\n48. 1991> euskara batua saiakera-liburuak artistas 1995 0024\nErromako Academia Española de Bellas Artes-i egundoko zortea otu zitzaion, berandu baino lehen izan baitzuen eraikin zoragarri bat, Obra Pia de Santiago y Monserrat-en babesean eraiki zena, eta bere patiorik nobleenean, estua bazen ere, Errenazimenduko arkitekturazko joia ospetsuenetako bat aterbetzen zuen:\n49. 1991> gipuzkera saiakera-liburuak umandi 0007\nEta onela ezin Goi-Yakintza zelayetan gure izkuntza onen bitartez ibiltzea, ez eta urbiltzea ere, iñori edo ori egitea otu ez zayolarik.\n50. 1991> gipuzkera saiakera-liburuak umandi 0127\nOrrela dalarik, oso mugatua bezela agertzen zaigu eskubidea; jakiña iñork egin ezin baitezake nai duena edo otu dakioken ezer, burutuaren gañetik azke yarduteko, egiten duenaren erantzupena aintzakotzat artu gabe; bai yardespena gizonarentzat alboan utzi ezin diteken jokera da, ezinbesteko jokera.


Emakumezkoen futbol egun arrakastatsua - Altsasu - Guaixe.eus\nEmakumezkoen futbol egun arrakastatsua\nGuaixe 2016-08-31 10:45\nAthleticek 1 eta 3 irabazi zion Mulierri Dantzalekun jokatutako lagunarteko partidan. Gaur senior mailako emakumezkoen Altsasu taldeak jokatuko du lehenengoz; lagunarteko partidan lehiatuko dira Itaroa Huarteren kontra, 18:30ean Uharte Arakilen\nSociedad Deportiva Alsasuak (SDA) emakumeen futbola sustatzeko emakumezkoen futbol eguna antolatu zuen, Nafarroako Futbol Federazioaren laguntzarekin. Tartean puntako futbol partida jokatu zuten emakumezkoen Osasuna taldea desegin ondoren sortutako Mulier taldeak, bigarren mailan dabilena eta Nafarroako emakumezkoen futbol talde erreferentea denak, eta Athleticek. Partida polit eta ikusgarrian, Athleticeko neskek 1 eta 3 irabazi zieten Mulierrekoei.\nDantzalekun harmailak gainezka zeuden, jendetza bildu zen emakumezkoen puntako partida jarraitzera. “Oso pozik gaude. Babesleak, zaleak, futbolariak… bikain aritu ziren. Halako ekitaldiekin emakumezkoen futbola sustatu nahi dugu. Sakanako neskek futbolean aritzea bulkatu nahi dugu, sortu berri ditugun emakumezkoen taldeetan apuntatu daitezela. Uste dut pixkanaka lortzen ari garela” adierazi digu SDA taldeko Gorka Paskuak.\nArgazkiak: Guzman Lobo.\nTxikien Futbol 8 mailarako neskak behar dira\nAurten emakumezkoen bi futbol talde izanen ditu Altsasuk. Talde txikia, kimuen eta haurren mailako Futbol 8 mailako taldea, eta aurten estrenatuko den Erregional mailako taldea, helduena. “Erregionalak dagoeneko entrenatzen hasi dira. 25 taldekide daude, taldea beteta dugu. Txikien mailako Futbol 8 mailan 11 taldekide daude, eta 2002-2006 urteen artean jaiotako neskak behar ditugu. Izena emateko epea zabalik dago eta ea neskak animatzen diren” gaineratu du Paskuak.\nErregionalen partida gaur Uharte Arakilen\nAltsasuko emakumeen erregional mailako taldeak gaur jokatuko du bere lehenengo partida, asteazkenean, Uharte Arakilgo Itxesi zelaian. “Lagunarteko partida bat izango da, Itaroa Huarte taldearen kontra, 18:30ean. Helburua emakumezkoen futbola sustatzea da, Uharte Arakilgo neskak futbolean aritzea animatzea. Gure taldean Sakanako neska guztiek dute tokia eta gure ideia Sakanako herrietara emakumezkoen futbola eramatea da, neskak animatzeko. Uharte Arakilek gure proposamena onartu zuen eta gaur jokatuko da partida” aipatu du Paskuak.


Hasiera | Proiektuak HAZI | Euskadi Vin Aquitaine (EVA)\nEuskadi Vin Aquitaine(EVA):Eskualde ardogileen sare bat sortzea\nEuskadi eta Akitania arteko lankidetza proiektu bat da, bi eskualdeetan ardogintzaren sektorean berrikuntza sustatzeko eta lehiakortasuna hobetzeko\nEVA (Euskadi Vin Aquitaine) Euskadi eta Akitania arteko lankidetza proiektu bat da, bi eskualdeetan ardogintzaren sektorean berrikuntza sustatzeko eta lehiakortasuna hobetzeko. Proiektuak balio kateko hainbat eragile integratzen ditu, hau da, ekoizleak, produktuen hornitzaileak edota zerbitzuak zein teknologi eta ikerketa zentroak. Proiektuaren oinarrian dagoeneko existitzen diren hainbat lankidetza daude, horiek indartzeko eta denboran irauteko, ezagutarazteko eta eragile sektorialen esku jartzeko.\nEVAren iraupena 18 hilabetekoa da eta 111.000 €-ko aurrekontu globala du. Aurrekontu horretatik %45 Akitania-Euskadi Euroeskualdeak finantzatutakoa da. EVA 2016ko urtarrilean hasi zen, Akitania-Euskadi Euroeskualdearen proiektuen deialdiaren ondoren.\nProiektuaren helburua da ardogintzaren sektorean lankidetzan aritzeko harremanak indartzea eskualde bi horien artean. Proiektu honen asmoa da organismo zientifiko, tekniko eta ekonomikoen artean dauden harremanak biltzea eta indartzea, berrikuntza dinamizatzeko eta ardogintzaren sektorearen lehiakortasuna errazteko mugaren bi aldetan. Gaur egun, ardogintzaren sektoreak merkatu globalizatu eta oso-oso lehiakorrari egin behar dio aurre, eta horrek nekazariak behartzen ditu kalitate bikaineko ardoak eskaintzera, jatorriaren alderdi bereizgarriak islatuz, eta ingurumen inpaktua minimizatuz. Erronka horiei begira, ardogintzaren arloa inoiz baino gehiago bere produktuak, prozesuak eta merkatua berritu beharrean dago, ardogintzako ustiategiak efizienteagoak eta lehiakorragoak izan daitezen.\nTestuinguru horretan, berrikuntzaren garapena sustatze aldera, proiektu honek eragile zientifiko, tekniko eta ekonomikoen sare iraunkor bat sortu nahi du, ardogintzaren sektorearen barruan, Akitania eta Euskadi eskualdeen artean. Hori eraikitzeko, bazkideak orain dauden lankidetza sareetan eta martxan jarritako egitasmoetan bermatu dira, euren borondatez Euskadi Vin Aquitainen parte hartu nahi duten eragileak identifikatzeko eta lankidetza lotura berriak garatzeko. Sareari bizitza emateko, 2 mintegi antolatu dira lankidetza honetan zehar: Ekitaldi horiei esker topaketak sortu dira, harremanak aberastu eta intereseko gai zehatzetan sakondu, hori dena lankidetza aktiboko proiektuak abian jartzeko.\nEVA Ardogintzako I. Topaketa Profesionala\n2016ko maiatzaren 26an eta 27an Ardogintzako I. Topaketa Profesionala egin zen Vitoria-Gasteizko Artium museoan. Maiatzaren 26an, hitzaldi bat eman zen merkatuko joeren gainean, eta jarraian ardo dastaketa egin zen Master of Wine Pedro Ballesterosekin. Hiru lantegi egin ziren: Ardoaren merkatua, Mahastia eta Ardoa. Maiatzaren 27an, berriz, bi bisita egin ziren: Bisita bat Ardoaren Museora (Villa Lucia) eta beste bisita Arabako Errioxak Eguren Ugarte upategira. Ekitaldi honi esker EVA sareko kideak harremanetan jarri ahal izan ziren lehenengo aldiz, haien kontaktuak aberastuta eta alboko eskualdeko gai eta ikerketa nagusiak eta dituzten eskumenak ezagututa. Lantegietan egin diren trukeei esker, hainbat gai komun eta interesgarri identifikatu ahal izan ditugu, etorkizunean bi eskualdeen artean lankidetzak ireki ahal izateko, betiere ardogintzaren sektorearen inguruan.\nEVA Ardogintzako II. Topaketa Profesionala\n2016ko abenduaren 1ean eta 2an EVA sarearen 2. Topaketa egin zen Bordelen, VINITECH Sifel azokaren 20. Edizioa aprobetxatuta. Abenduaren 1ean bi bisita egin ziren: Bisita bat VINITECH Sifel azokara, hitzaldi eta lantegiekin, eta beste bisita Château La Lagune-ra, koktelarekin eta afariarekin. Abenduaren 2an, berriz, Cite du Vin ikusi zen, dastaketarekin.\nEkitaldi horrekin EVA sareko kideek hau egin ahal izan zuten:\n• Deskubritu: ARDOGINTZAren , zuhaitzen eta barazki-frutazaintzaren munduko azoka, erakusketarako 65.000 m2-ko azalera duena eta 750 eraskusketari eta 45 000 bisitari profesional inguru.\n• Aurkitu: Mugaren alde bietako ardogintzaren sektoreko ehunka parte hartzaile (ekoizleak, ikerketa zentroak, konponbideen enpresa hornitzaileak…)\n• Trukatu: Arazo komunak eta proiektu potentzialak.\n• Sortu: Lankidetza berriak etorkizuneko berrikuntzetarako. Itxierako mintegia Uztailaren 3an eta 4an itxierako mintegia egin zen Irulegiko Upategian (Baigorri) Mintegi horretan, hau egin ahal zen:\n• EVA lankidetza sareko kideak aurkitu. Gaur egun Akitaniako, Euskadiko eta Nafarroak 86 eragilek osatzen dute Sarea (ekoizleak, ikerketa zentroak, konponbideen enpresa hornitzaileak, Upategiak, laborategiak…).\n• Lan bileretan parte hartu eta gure sektorearen erronka garrantzitsuei zerikusia duten lankidetza proposamen zehatzak trukatu.\n• Lankidetza berriak sortu etorkizuneko berrikuntzetarako.\n• Eta Iparraldeko ardogintzaren sektorea eta Irulegiko AOC jatorri markako ardoa deskubritu.


Aurreko bi aldietako prozesuarekiko desberdina izango da oraingoa. “2022ko aurrekontuak egiteko, aurreko bi prozesuetako ikaskuntzetatik abiatu gara, eta erronka berri batzuk fikatu ditugu: eztabaidan sakontzea, aurretik emandako ideiak txertatzea, proposamenetan sakontzea eta 16 urtetik beherakoen proposamenak txertatzea”, azaldu du Maite Arandia Ogasun zinegotziak udaletxean egindako prentsaurrekoan.\n“Parte hartzeko informazioa behar da, informazio ona eta ulergarria, eta hori da aurtengo prozesuaren gako nagusietako bat: proposamenen gainean sakonki lan egitea, proposamenei buruzko informazioa ematea eta miniproiektuak sortzea”, adierazi du. Horixe izango da, hain zuzen, aurtengo prozesuaren desberdintasun nagusia: herritarrek ideia bakoitza landu eta proposamen osatuak egin ahal izango dituzte, aurreko urteetan jasotako eskaeretan oinarrituta. Parte hartzean sakonduko da horrela.\n“Aurten, parte-hartzean sakontzeko erronka jarri nahi izan dugu eta, horretarako, proposamenen xehetasunetan gehiago sartuko gara. Oraingoan, beraz, horien inguruan eztabaida zabaldu nahi dugu proposamenei mami gehiago emateko. Gure herritarren jakintza eta eskarmentua aprobetxatu nahi ditugu proposamenak aberastu eta hobetu ditzaketen ideiak emateko”, azaldu du aurtengo prozesuaren gainbalioa Olaia Parra Parte Hartzerako zinegotziak.\nUnai Amezaga Parte Hartzerako udal teknikariak eman du prozeduraren berri: “Aukeratu ditugun proposamenen inguruan elkarrekin eztabaidatu, garatu eta hobetzera gonbidatu nahi ditugu galdakaoztarrak. Helburua da proposamen bakoitza proiektu txiki bat izatea, bozketa ahalik eta informazio osoenarekin egin dadin”.\nAforo mugatuak daudenez, bileretan parte hartzeko intereseko gaia edo gaiak aukeratu behar dira ekainaren 11 baino lehen, honako modu hauetan: partaidetza@galdakao.eus helbidera mezu bat idatziz, 688.830.479 (Whatsapp edo Telegram) telefonora mezu bat bidaliz edo www.galdakao.eus/aurrekontu-parte-hartzaile helbidean dagoen formularioa betez. Eskaera mezu bidez eginez gero, honako datuak eman beharko dira: izen-abizenak, telefonoa eta parte hartu nahi duzun taldea edo taldeak. Bileretan parte hartzeko inolako laguntzarik behar izatekotan (mugikortasun arazoak, zailtasun kognitiboak, zentzumen-arazoak, haurtzaindegi zerbitzua…), hori ere adierazi behar da.


Nafarroako Pirinioetan barietate eta dibertsitate natural handia dago, paisaia eder eta harrigarriak eskaintzen dizkiguna. Mendikatea gainbehera doa pixkana-pixkana ekialdetik mendebaldera: Larrako malkar izugarrietatik hasi, Iratiko oihaneko pagadi zabal-zabaletik edo Arbaiungo arroilaren sakontasunetik pasa, eta Pirinio Atlantikoetako belardi berdeetaraino. Mendebaldeko muturrean, Aralarko eta Urbasa-Andia parke naturaleko paisaia karstikoak dira mendikate horren muga naturala.\nHorregatik, hain zuzen ere, dibertsitate handiko flora eta fauna bizi dira han, batez ere altueraren eraginaren arabera. Nolanahi ere, erliebe malkartsu horri esker, oso hurbil daude oso desberdinak diren ekosistemak.\nAltuera horren arabera, 3 eremu nagusi bereiz daitezke.\nEstai basala eta Erdi mailako mendia\n1.- Estai basala: beheen dagoen eremua da, eta Pirinioen bi muturretan dago. Ekialdeko hegoaldean izaera mediterraneokoa da, eta artadiak, garrigak, larre lehorrak eta bestelako sasi batzuk egoten dira han. Mendebaldeko muturrean izaera atlantikokoa da, eta hariztiak eta hosto erorkorreko baso mistoak daude haietan.\n2.- Erdi mailako mendia: 500 eta 1.700 metro bitarteko altuerakoa da. Bi estaitan banatzen da: mendi magalekoa edo behekoa, submediterraneo izaerakoa, haritzek, ametzek, ezpelek edo beira-zumitz urdinek estalia; eta goikoa edo mendikoa, baso hostoerorkorrek (pagoak, izeiak) eta pinu gorriek osatua.\nBi unitate horien basoetan fauna ugari eta bariatua dago:\nAlde batetik, hegaztiak, hala nola zozoak, birigarroak, kaskabeltzak, amilotxak, txantxangorriak, tuntunak, txontak edo eskinoso zalapartaria; eta, bestetik, hegazti harrapariak, hala nola hontz ertaina eta urubia (gauekoak) edota zapelatza, arrano txikia eta miru gorria (egunekoak).\nHalaber beste ugaztun ugari ere aurki ditzakegu, adibidez basurdeak, oreinak, orkatzak, azeriak, katagorriak, lepahoriak, katajinetak, untxiak eta erbiak, besteak beste. Eta zuhaitzen azpian, beste apopilo eder bat: basakatua. Ugaztun handienaz, hau da, hartz arreaz, oso noizean behin besterik ez dela agertzen esan behar da.\nBasoetan marraskari espezie ugari ere bizi dira, adibidez, desman piriniotarra edo muxar gris edo soro-muxar ikusgarriak, edota ingurune urtarrera primeran egokitu den beste bat, igaraba. Ibai eta uharrei estu lotutako hegaztien artean, martin arrantzale lotsatia eta ur-zozoa ditugu.\nIgel gorria eta igel piriniotarra ugari egoten dira aintziretan eta ur hotzeko erreketan, eta eremu horretantxe bizi da, bestalde, berez Pirinioetakoa den beste adibide bat, uhandre piriniotarra. Eta nola ez, amuarrain arrunta ere aurkituko dugu eremu horretako ibai gehienetan, eta ortzadar-amuarraina, goi-mendiko uretan bakarrik.\nNarrastien artean, aspis sugegorria nabarmentzen da, Europako sugegorririk arriskutsuena. Klima eta landare mota asko daudenez, tximeleta ugari ere egoten dira.\n3.- Goi mendia: Nafarroako Pirinioetako ipar-ekialdean dago, eta Hiru Erregeen Mahaia da Foru Komunitateko mendirik altuena, 2.444 metrorekin.\nGoi-mendia konifero-basoz, goroldioz eta likenez estalita dago, eta, beheko eremuan, mendi-pinua nabarmentzen da. Han, sarrioa bizi da, Pirinioetako ugaztun tipikoena, edo marmota alpetarra, fauna iberikoko marraskari handiena, berriki ekarri dena hara.\nEra berean, mikrougaztun ugari bizi dira han; adierazgarrienen artean, lursagu piriniotarra, satitsu alpetarra eta satitsu txikia ditugu. Eta bertako hegaztien artean, belatxinga mokohoriak eta mokogorriak, elur-eperra, elur-txonta, mendi-tuntuna eta harkaitz-txoria. Baina ugatza da denetan ikusgarriena; Pirinioetako horma bertikaletan jartzen ditu habiak, eta belatz erraldoi batenaren antzeko silueta du.\nHegazti harrapariei dagokienez, azpimarratu behar da Pirinioak azken babeslekua izan dela espezie batzuentzat. Labarren inguruan, beste hegazti batzuk ikusiko ditugu, besteak beste belatz handia, arrano dotorea, eta udaberriro Afrikatik datorren beste sarraskijale bat, sai zuria. Baina kolonia handiena sai arreek osatutakoa da, eta erraz ikusten dira Irunberri eta Arbaiungo arroilen gainetik hegan.


Semalt dispels 8 Mobile SEO mitoak\nSEO webgune optimizatuaren zati garrantzitsu bat da. Jende gehiago eta gehiago egiten ari daBeren telefonoetan bilaketak egiten dituzte, telefono mugikorrak ere lehertu egin dira. Mugikorrentzako SEO ere beroa bihurtu da, baina zoritxarrez gehienSEO mugikorrari buruzko informazioa aurkituko duzu.\nRoss Barber, adituak Semalt Zerbitzu Digitalak 8 SEO mito nagusiak ezabatzen ditu.\n1. mitoak: jendeak ordenagailuan eta mugikorrean bilatzen duen jendea bera da\nEgia: jendeak edonon jarraitzen du, beraz, ez dute txosten zabalak irakurtzen,blog mezu luzeak eta beren gailu mugikorren ikerketaren aurkikuntzak. Normalean, erantzun azkarra bilatzen ari dira. Hau automatikoki bereizten dazer pertsonek bilatzen ari dira gailu bakoitzean. Gailu mugikorrean zer jende bila ari diren ikusteko modurik onena Google erabiltzea daAdWords. Pertsonak idatzitako hitz gakoen mugikorreko ratioa sartu ahal izateko ikuspegi zorrotz bat lortuko duzu.\n2. mitoak: bilaketa mugikorrak eta PC bilaketak emaitza berdinak dituzte\nEgia: bilatzaileak gogor ari dira lanean jendeak zer erraz aurkitzekoBehar dutenean behar dute. Horrek esan nahi du ez direla mugikorren erreserbak ez diren webguneak emaitzak handiak izaten. Zure webgunea optimizatu ahal izango daPCrako, baina gaizki sailkatu ditzakezu bilaketa mugikorretarako. Horrela, ordenagailuko bilaketak eta bilaketa mugikorren emaitzak erabat desberdinak dira. Google-ren azterketapuntua baieztatzen du. Ikerketan, bilaketa-motorearen erraldoiak aurkitu zuen% 86ko desberdintasuna izan zen emaitzetaninterfaze desberdinen arabera.\n3. mitoak: jendeak bere telefonoetan bilatzen jarraituko du lasterberen gailu eramangarrietan\nEgia: Gailu eramangarriek ekaitzaren merkatua hartu duten bitartean, ez dira hain sofistikatuakzentzuzko bilaketak egiteko saiakeran. Bilaketa teknologiko eramangarriaren aroa hasiera besterik ez da..Siri eta Google Goggles-ek duteIraultza aurrera zihoan arren, Siri soilik merkatuan% 3 besterik ez da, jendeak ez baitzuen guztiz besarkatugailu mugikorraren ordez gailu eramangarrien bila bilatzearen ideia.\nMito 4: Mugikorra SEO ez da gauza bat ere!\nEgia: jende askok mugikorren SEOa besterik ez dela esan nahi dukasualitatez inguruan bota. Egia da jende askok ez duela asko ulertzen, eta inguruko aditu gutxi daude. Badira pertsona askokSEO mugikorrari buruz gaizki pentsatzen dut, baina horrek ez du esan nahi ez dagoela guztiz baztertu behar den kontzepturik existitzen.\nMito 5: SEO da SEO, eta gauza bera da\nMitoak 6: Konfiguratu SEO telefono mugikorretarako eta voila - Mobile SEO!\nEgia: sinplea zela uste dugu, baina ez da. Ezin duzu web orrietarako SEO neurrira etaaldatu telefono mugikorretara egokitzeko. SEO mugikorrerako hurbilketa webguneen optimizazioa ezberdina da. Badago gehiagoGailu mugikorren aldakuntzak daude, SEO mugikorra webgune zehatzagoa baino zehatzagoa eta zehatza izan behar da. SEO mugikorrari buruz ikasteaDenbora eta pazientzia behar dira, baina eskuinera egin ondoren, emaitza onak lortuko dituzu.\n7. mitoak: eraiki webgune optimizatu bat eta gero egokitu telefono mugikorretarako\nEgia: zure webgunea optimizatzeko interfaze guztietan erabilgarriak izan daitezkeidea. Hala eta guztiz ere, kontuan hartu behar da jendeak oraindik ezin duela zure webgunetik behar duten guztia aurkitzeko gai. Izan ere,% 60 arteJendeak ez du beti bilaketa mugikorretan behar duen guztia aurkitzen. Hori gertatzen da funtzionaltasun mugikorra zehatza delako eta behar duerakunde bereizi gisa garatu da eta ez da SEO webgunearen estrategiarekin bateratzen. Esate baterako, BMW eta Amazon milaka dolar gastatu dituztegogor lan egitea bere webguneak mugikorren errespetua eta SEO mugikorra ondo aplikatu direla bermatzeko.\nMito 8: Zailagoa da estekak lortzeko SEO mugikorra erabiltzen duzunean\nEgia: ezer ez da egia baino gehiago izan liteke! Izan ere, entzute handiko guneaJabeek SEO praktika onak dituzten webguneetatik estekak lortu nahi dituzte. Esan hona Google-tik, Mashable-etik eta besteetatik estekak lortzekobaimen autoritarioak.\nMugikorraren SEO mito batzuk bustitzea eta argia argitzen laguntzea espero dugugauzaaren benetako gaia.


Lege oharra - Villabonako Udala\nZu hemen zaude: Lege oharra\nVillabonako Udalak dauzka webgune honetan agertzen diren elementu guztien jabetza intelektualaren eskubideak.\nVillabonako Udalak bere buruari aitortzen dio, edozein unean eta aurretiaz ohartarazi gabe, webgunean dagoen informazioa edo haren konfigurazio zein itxuraren aldaketak eta eguneraketak egiteko ahalmena.\nVillabonako Udalak ez du bermatzen, alde batetik, akatsik ez dela izango webgunera sartzerakoan ezta honen edukian ere, eta, beste aldetik, eduki hori behar bezala eguneratuta egongo denik. Dena den, beharrezkoak diren neurriak hartuko ditu akats horiek saihesteko eta, horrela behar izanez gero, ahalik eta azkarren konpondu edo eguneratzeko.\nBai webgunerako sarrera, bai bertan dagoen informazioaren erabilera, erabiltzailearen ardurakoak izango dira. Aipatutako sartzeak edo informazio erabilerak sor dezakeen ondorio edo kaltearen inguruan, Villabonako Udalak ez du inolako erantzukizunik izango, bere eskumenen erabilera zehatzetan jarraitu behar dituen legezko xedapenak ezartzearen ondorioak diren egintza guztietan izan ezik.\nVillabonako Udalak ez du bere gain hartzen webgunean aipatzen diren hirugarrenekin egindako estekaduren konexio edo edukietatik sor daitekeen inolako erantzukizunik.


11 urte, hamaika istorio eta galdera bat\nGaur Edonolak 11 urte betetzen ditu. Denbora honetan hamaika kontu hizpide izan ditut blog honetan baina azken urteetan zientziaren dibulgazioan buru-belarri ibili naiz, batez ere genetika eta inguruko gaietan. Gaurkoan txoko honen urtebetetzea denez, momentu ona gelditzeko eta atzera eta aurrera begiratzeko.\nKafepintxoa. Blog honen inspirazio iturri.\n“Norabide honek (genetika-gaiak jorratzen dituen bloga) merezi al du?” ageriko galdera da eta erantzuten saiatuko naiz. Ez da lehen aldia euskaren eta dibulgazioaren inguruan hausnartzen dudala, baina gaurkoan egozentrismo ariketa bat egingo dut eta abentura honi buruzko gogoeta egin.\nGenetikari buruzko bloga. Euskaraz. “Nori bururatu ahal zaio hori? Zertarako? Nork irakurriko bada hori?“ askoren buruetan abiapuntua hori izan daiteke. Arazoa premisa hori faltsua dela. Bai, badago genetikari buruz euskaraz irakurtzen duen eta irakurri nahi duen jendea. Sei zoro direla? Ongi etorria zoramen hori, denak, alderdi batean edo bestean, friki zoroak gara. Publiko bat dago eta blog honek publiko horren jakin-nahia, jakin-mina eta zoramena asetzen ditu. Bere funtzioa betetzen du. Hobeto, kaxkarrago, baina ia beste inork eskaintzen duen zerbait eskaintzen du: genetika denontzat ulergarri eta euskaraz. Norbaitek egin behar zuen, ezta? Gainera honek imajinatzen ez nuen albo-ondorio bat du ere: istorio batzuk Google-en bilaketetan goian daudenez, termino edo pasadizo baten ingurukoak bilatzerako orduan jendeak klik egiten du. Parakaidistak izango dira, baina beste funtzio bat betetzen du blog honek: ezagumendu-ondarea sortu. Ez da makala.\nBeste kontu garrantzitsu bat: ez dut inorekin lehiatu behar. Beste hizkuntza batean egingo banu jada ezarritako blogen edo inertzien artean egin beharko nuke, nire txokoa edo lekua aurkitzeko. Azkenean balizko irakurleak erakartzeko lehian sartu beharko nintzateke. Eta ni ez naiz batere lehiakorra, hortaz, ez nuke bide hori jorratuko. Izan ere, nire izaera elkarlanarekin eta hartu-emanarekin eroso dagoenez, eta genetikan eta euskaraz erreferente urritakoa naizenez, beste blog famatu (Zientzia Kaieran genetikaren historiaz) eta komunikabide handiekin kolaboratzeko aukera (orain dela gutxi Elhuyar Aldizkariarekin argitaratutako azken artikuluaren harira, adibidez) eman dit.\nPertsona lotsatia naizen aldetik, genetikari eta nire lanari buruzko hamaika istorio kontatzeak komunikazioan trebatzeko balio izan dit. Behin istorio bat argitaratzen dudala, eta twitterren bidez zabaltzen dudala, kritikaren menpe gelditzen naiz. Arestian aipatutakoa, batzuetan hobeto (asko hedatzen da eta bisita ugari ditu) besteetan kaxkarrago (ez du atentzio handirik sortzen), baina etsi gabe. Horrek komunikazioan eta transmisioan hobetzea eragin dit eta istorioak nola kontatu behar diren argi edukitzera eraman nau. Eta publikoaren aurrean egotera arriskatzera. Baina, egia esan, publiko euskaldun zientziazalea oso eskertua da. Horrela gauzak egitea plazer hutsa da, agian beste publiko mota bat edo beste hizkuntza batzuetakoak sasijakintsuak dira eta esperientzia ez da hain positiboa. Eta kritikak jasotzen ditudanean, aizu, horietatik ikasi eta hobetzen joan. Ez gara jakiten jaiotzen.\nBaita ere bide-lagun eta lagun asko egin ditut abentura honetan. Honi ez zaio asko erreparatzen baina arrazoi puska da dibulgazioan aritzeko. Eta hamaika putzutan sartzeko, non aparteko jendea ezagutu dudan eta inoiz egingo ez nituen gauzak egin ditudalako beraiei esker (begira, ama, telebistan agertzen naiz! Eta irratian! Eta hitzaldiak eman!). Zerbait proposatzen didatenean ezinezkoa zait ezetzik esatea, ez bakarrik proposatzen didatena moloia delako, baita ere, aizu, nire lagunak direlako eta oso ondo pasatzen dugulako zientziaren inguruko istorioak kontatzen. Gutxi izateak eta zoratuta egoteak duen abantaila handia da: harreman bikaina dugu eta nork ez luke familia honetako kide izan nahi? Eskerrik asko bihotzez marroiren batean sartu nauzuen guztioi! Biba zuek!\nHortaz, guzti honek merezi al du? Bai, noski! Azken finean niretzat ariketa aberasgarri bat da, erronka interesgarri bat, genetika den abstrakzio ikusezin hori hitzekin, metaforekin eta istorioekin kontatzea. Asko ikasi dut eta, batez ere, pertsona moduan asko irabazi dut. Horregatik, betiko aurreiritziei buelta emanda, “Nola ez dut, bada, zientziaren istorioak euskaraz kontatuko?”


Hemen zaude: Hasiera → Denda → Hau\nura patrikan izan zen neighbor bikoteak kaleraturiko lehendabiziko diska. Kritikaren zein ikuslegoaren arreta ederki deitu zuen lan honek. Fermin Etxegoien kazatariaren hitzetan: Maite Larburu, ate handitik sartu zaigun Ura patrikan diskoaren bitartez, kantari eta biolinista. Herri kantagintza modernoan aritzeko neighbor bikotea sortu du, Josh Cheatham gitarjolearekin.\nOraingoan, neighbor, bigarren albuma aurkeztera datorkigu: HAU\nEntzun : Anutxatxa


Poesia galegoaren ama pontekoa euskaraz mintzo da aurrenekoz | Kultura | Berria\nPoesia galegoaren ama pontekoa euskaraz mintzo da aurrenekoz\nRosalia de Castroren poemagintza euskaratu du Koldo Izagirrek, Munduko Poesia Kaierak bilduman. Xabier Bordak Seamus Heaney itzuli du, eta Hiromi Yoshidak, Chuya Makahara\nKoldo Izagirre, Xabi Borda eta Beñat Sarasola —MPK bildumaren koordinatzailea—, atzo, Donostian. ANDONI CANELLADA / ARP\n2017ko urriak 25 - Donostia\nGalizierazko idazleen lanak sarri samar euskaratu dira azken urteetan, Alvaro Cunqueiro, Alfonso R. Castelao, Miguel Anxo Fernan Vello, Berta Piñan eta Xuan Bellorenak, besteak beste. «Galiziarrek esaten ziguten ea noiz euskaratu behar genuen letra galegoen bataila guztien ama; orain badugu euskaraz, eta librekiago euskaratu ahal izango ditugu gainerakoak ere!». Koldo Izagirrek atzo Donostian esandako hitzak dira, Rosalia de Castroren poemagintza euskarara ekarri duen liburua aurkezterakoan esandakoak.\nHirunaka aurkezteko ohiturari eutsiz, zortzigarren uzta aurkeztu du Munduko Poesia Kaierak bildumak. Eta dagoeneko 24 idazle ekarri ditu euskarara, 2014ko udaberrian martxan jarri zenetik. Rosalia de Castroren lanaz gain, Xabi Borda poetak euskaratu du Seamus Heaney ipar-irlandarraren obraren lagina; eta Hiromi Yoshida euskara irakasle japoniarrak itzuli du, berriz, Chuya Nakahara poeta japoniarrarena.\n(Santiago, Galizia, 1837 - Padron, Galizia, 1885)\nPoesia galegoa, 'mende ilunetatik' argitara\nFigura funtsezkoa da Rosalia de Castro Galiziako poesiaren historian. Haren Cantares gallegos (1863) jotzen da Rexurdimento mugimenduaren abiapuntutzat. Galiziar pizkundea Kataluniakoarekin bateratsu gertatu zen, abertzaletasunaren piztearekin loturik politikoki, eta, poesiari dagokionez, lore jokoen antolaketek bultzaturik. Euskal pizkundea geroago etorri zen, XX. mendearen hasierarekin.\nRosalia de Castrori asko zor dio pizkunde horrek, Koldo Izagirreren hitzetan. «Galizierak mendeak zeramatzan landu gabe, idatzi gabe. Seculos Oscuros (Mende ilunak) deitzen diote aro horri historialariek eta literatur adituek».\nPoeta zen Rosalia de Castro oroz gain, «teknikaz gaindi zegoen barrutasun batetik idazten zuen» poeta, eta gauza askotan aurreratu egin zena, aitzindaria. «Gizonezko batek ezin idatziko zituzkeen hainbat poema idatzi zituen. Aurreratu egin zen, aitzindari bat izan zen; hitza bera sortu aurretiko feminista bat». Amatasunaz idazten zuen, eta «emigrazioa zela kausa Galiziak sufritzen zuen alargun tasa izugarriaz». Eta hor azaleratzen zitzaion ezinegon existentzial bat: «Pentsa zenbaterainoko garrantzia daukan horrek; saudade-aren edo morriña-ren erro sozialak azaltzen baitira bere poemagintzan. Ez zuen bizi gozoa izan; bakardadea pairatu zuen, senarrak bizimolde politiko parlamentario ajetreatua zuelako, eta osasunez ahula zen».\n«Galiziar lurrekiko eta lurraldearekiko kezka eta harrotasuna» ere azaldu zituen De Castrok, eta aitzindari izan zen horretan ere : «Ia pre-abertzale bat da nolabait». Honela dio Lur gurea poemak: «O, o, Galizia, har ezazu harpa ozena/ lehenbailehen/ menderik mende ahazturik lo dagoen/ adar sikutik!/ Gora dezatela ahotsa zure seme koblakariek/ harietan eta konpasetan/ eta lauda zaitzatela mundu osoan/ harro eta harmonian».\nDe Castroren poemagintzan garrantzitsua izan zen herri koplagintza. «Gabriel Arestik Harri eta herri-n bertsolaritzarekin egin bezalatsu, bere garaiko herri koplei egin zien kasu, ez Erdi Aroko gorteko kantariei. Eta Galizian kantagintza berria hasi zenean, berehala jo zuten bere obrara; Campanas de Bastabales , Negra sombra edo Castellanos de Castilla dira adibideak».\nGaztelaniaz zein galizieraz idatzi zuen; bi liburu plazaratu zituen galizieraz: Cantares gallegos (1863) eta Follas novas (1880). Lehenean gai sozialak eta Galiziarekiko kezka dira nagusi, eta bigarrenean, horiek desagertzen ez diren arren, gai existentzial ezkorragoak gailentzen dira. Bi liburuotako poemak euskaratu ditu Izagirrek.\n(Castledawson, Ipar Irlanda, 1939 - Dublin, Irlanda, 2013)\nHitzei lur bat eta lur bati hitzak eman zizkien poeta\nXabi Borda poeta eta itzultzailearen hitzetan, toki geografiko zehatzek zeharkatzen dute Seamus Heaneyren poesia. «Heaneyren poemek leku fisiko bat dakarte eurekin. Badirudi poetak zoru bat ipini nahi diela hitzei, elkarrekin jolas daitezen. Edo, besterik gabe, zerbait jarri nahi diela azpian, ez hondoratzeko». Lur hori, «0 gune hori» Ipar Irlandaren bihotzean dagoen Bellaghy herrixka da, «Neagh lakuak itsasorako bidea hartzen duen lekua». Leku hori ez dago hutsik, ordea, itzultzailearen iritzian: «Heaney umea jolasean ari den gune horretan, jendeak aitzurrean egiten du patatak ereiteko; jendeak su ikatza ateratzen du, edo Neagh lakuan barneratzen da, arrantza egiteko». Espazio geografiko jakin batetik idatziagatik, «ez da txokokerian eroriko» Heaney. «Ez baita ari bere lur horretako jendeaz eta jendearentzat bakarrik. Zabala du idazteko darabilen mundua».\n1966an atera zuen lehen liburua, Death of a Naturalist —poema hori jaso du bilduman Bordak, Naturalista baten heriotza izenburupean—. Eta 2010ean azkena, hil baino lehentxeago: Human Chain. Tartean, dozenatik gora poema liburu, eta Literaturako Nobel saria ere bai, 1995ean.\n(Yudaonsen, Japonia, 1909 - Tokio, 1937)\nBere garaian loriarik ez, baina aitortua orain\nBeñat Sarasola Munduko Poesia Kaierak bildumako arduradunak aitzin-solasean dio Chuya Nakahara «bere garaiko poeta japoniar handienetakoa» dela, nahiz eta bizirik zen artean ez zen poeta loriatua izan. «Garai hartako onarpen faltagatik eta gazte hil izateagatik —30 urte zituela, meningitis baten ondorioz— poeta malditoen kategorian sartu izan dute batzuek. Malditismo horrekin lotu daiteke, halaber, Nakahararen poemetan aski presente dagoen alkoholaren eta parrandaren gaia, Udako gaua hirian alean ikus daitekeen bezala».\nNakahara da Munduko Poesia Kaierak bilduman euskaratu duten Asiako lehen egilea,«eta poztekoa» deritzo Sarasolak. Hiromi Yoshida euskara irakasle japoniarrak egin du itzulpena, eta hark Jose Luis Otamendi idazleak emandako laguntza eskertu du.


Vicente Pujana Otxandion jaio zen baina Durangora etorri ziren bizitzera artean bi urte baino ez zituela.\nGazterik, lanagatik Eibarrera bizitzera joanda, UGTn eta PSOEn afiliatu zen.\nAltxamendu faxistaren garaian Durangoko udaleko langilea zen eta udala desegitean Rusia Batailoian sartu zen. Batailoi horrekin borrokatu zen harik eta Santanderren preso hartu zuten arte.\nKartzelako eta diktadurako errepresio urteek ez zituzten egundo kamustu Vicente Pujanaren ideiak.\nOTXANDION jaio zen Vicente Pujaba Galindez, 1902an. Bi urte baino ez zituela aitaren lanagatik Durangora etorri ziren bizitzera, Aterkalera. Aita oso gazterik hil zitzaion eta, anaia nagusia izanik, gazteagoen kargu geratu zen Vicente.\nI. Mundu Gerrak eragindako krisiagatik Eibarrera joan zen lanera, Arma fabrikara eta han egin zuen bat ideia sozialistekin. Hemezortzi urte zituela afiliatu zen bai UGT eta baita PSOEn ere.\n1934ko urriko greba\nDurangora itzulita, ferrokarrilan egin zuen behar bere militantzia albora utzi barik. 1934ko urriko grebak antolatzea egotzita Guardia Zibilak atxilotu, torturatu eta, ondoren, kartzelaratu egin zuten. Urriko greban Guardia Zibilak Durangon hildako hiru lagunetatik bat, Jose Mari Galindez, lehengusua zuen Vicentek eta kolpe handia izan zen beretzako haren heriotza.\nGaraitsu horretan udaltzain izateko oposaketak gainditu zituen Durangoko udalean baina ukatu egin zioten bere “iraultzaile ospeagatik”. Geroago berriz deitu eta zelari postua eman zioten hasiera batean eta kartzelako zelariarena beranduago.\nAltxamendu faxistaren ostean Durango ebakuatu eta udala zelanbait desegin zenean Rusi Batailoian eman zuen izena eta batailoi horrekin borrokatu zen hainbat frentetan Santanderren preso hartu zuten arte.\nEpaiketan Durangoko kartzelaren erasoan parte hartu izana egotzita “Reclusión perpetua” ezarri zioten. Puerto de Santa Mariako kartzelara bidali zuten eta bizi baldintza benetan latzak sufritu zituen bertan. Garaiko baldintzak kontuan hartuta, etxekoen bisitarik barik eta kanporko laguntzarik apenas zuela, kartzelako kideen arteko elkartasunari esker egin zuten aurrera Vicentek Puerto de Santa Mariako kartzelaldian.\n1942ko azaroaren 26an atera zen Puerto de Santa Mariako kartzelatik, “ekibokazioz”. Kanpoan zela kartzelaratzeko agindua zekarren agiria jaso zuen baina kartzela bertako langile batek paper hura behin eta berriz atzeratzen zuelako libratu zen berriro ere Puerto de Santa Mariara itzultzeaz. Durangora itzultzea inplizituki debekatua zuenez Bilbon bizi izan zen Vicente ordutik aurrera.\nEdozelan ere, kartzelan ez egoteak ez zuen esan gura pertsona askea zenik. Urteetan egunero joan behar izaten zuen autoritateen aurrera sinatzera. Sinatu behar hori hirurogeigarren hamarkadara arte luzatu zen.\nTrantsizio garain berriro ere afiliatu zen bai UGTra eta baita PSOEra ere nahiz eta baja emango zuen geroago. Bere alaba Julenek gogoratzen duenez Vicenteren harotsunik handienetakoa Maiatzaren 1eko manifestazioan pankartarekin kalera ateratzea izaten zen.\nDurangoko udalean berriz hartzeko eskaria ere egin zuen baina adinagatik ezin zuenez, pentsioa jaso zuen. Horretarako izapideak egitea ez zuen erraza izan, ordea. Garaiko Durangoko udaleko idazkariak ez zizkion horretarako erraztasunak jarri behintzat.


Amets goxoen bila — dantzan.eus\nHemen zaude: Hasiera › Hemeroteka › Amets goxoen bila\nAmets goxoen bila\nTxikitako dantza txapelketak etorri zitzaizkidan burura. Bai, urte askoz euskal dantza talde bateko kide izan nintzen, eta han eta hemen ibiltzen ginen, dantza gora dantza behera. Gogoratzen dut Axen dantzari txikiontzat eminentzia bat zela. Txapelketetan, haren eta beste begi adituen aurrean dantza egin behar izaten genuen, eta zeinen urduri jartzen nintzen, ni behintzat. Zinta-dantzako zinta koloredunak ez zitezen oker korapilatu erronka galanta izaten zen, lerroak zuzen mantentzea, fandangoan besoak behar bezain tente jartzea, edota kabriolak ahalik eta finen egitea. Horiek ondo egiten genituenean, pozik jaisten ginen oholtzatik.\nOrain, nire begi insomniatuen aurrean, horra Axen Egaña, gure txikitako eminentzia, bizitzaz eta, bide batez, gure kulturaren historiaren zati garrantzitsu batez goxo solasean: lehen antzerkiak euskaraz, aldizkariak, musika eta dantzak.\nOso interesgarria, bai, baina aitortu behar dut goizaldean amesgaiztorik ezatseginena izan nuela: Axenek, jende pilaren aurrean, fandangoa behin eta berriro dantzatzera behartzen ninduen. «Segi, ez gelditu, eta beso horiek gora!» zioen ozenki, eta ni, hura sufrimendua, besoak igotzen nituenero pololoak abarketaraino jaisten zitzaizkidala ikusirik.


who is zoe saldana currently dating 2018/07/19\nclick Izaki bizidunetan pentsatzean beti datorzkigu burura animaliak, baina dakigun moduan, landareak ere izaki bizidunak dira. Landareak ez dira izaki pasiboak, elikagai eta lorategietako apaingarri izateko soilik balio dutenak. Erreinu hau askoz ere konplexuagoa da, inguruarekin eta beraien artean komunikatzeko gai dira, defentsa mekanismoak dituzte eta moldapen eta polinizazio estrategia oso bereziak garatu dituzte eboluzioan zehar. Oraingoan, komunikazio eta polinizazio estrategia adibide bana landuko ditugu.\nhttp://ramblingroseboutique.com/?prertwe=21st-century-dating-uk&199=ce Uda ere iritsi zaigu eta, egun luze nahiz zeru garbiak aprobetxatuz, gehienok kalera, mendira edo hondartzaren batera joko dugu. Eguzkia eguraldi onaren seinaletzat hartu ohi da, baina kontuz ibili behar dugu. Eguzkia eta azaleko minbiziaren arteko lotura estua frogatuta dago eta, honenbestez, giza-gorputzeko organo handiena babesteko neurriak hartzea ezinbestekoa da. Zer babes mota da, ordea, egokia?\nsource url 2018/06/27\nhttp://www.cilentoescursioni.it/?kiskwa=trading-online-con-euro&54e=30 Publikazio batzuen esanetan, gaur egungo jendeak ez ditu inguruan dituen animalia asko ezagutzen, eta honen kontrara, bizi den herrialdetik kanpoko fauna hobeto identifikatzeko gauza da. eta hau ez da hemen bakarrik gertatzen, Costa Rica herrialdean egindako ikerketa batek ere gauza bera ondorioztatu du.\nhttp://nottsbushido.co.uk/hotstore/Hotsale-20150822-335470.html Bulegoa: 946015331\nhttp://melroth.com/?komp=youtube-trading-binario&8e3=d6 Mugikorra: 667498730


Astelehenean hasiko dira Lasesarreko estalkia eraberritzeko lanak - Deia\n1,4 euro inbertitu ditu Udalak\nAstelehenean hasiko dira Lasesarreko estalkia eraberritzeko lanak\ndeia.eus 29.05.2020 | 15:43\nBARAKALDO. Hurrengo astelehenean, ekainak 1, Barakaldo Futbol Klubaren etxea den Lasesarre futbol zelaiko estalkia konpontzeko obrak hasiko dira. Horrez gain, futbol zelaiko teilatua eta fatxada eraberrituko dira baita ere. Barakaldoko taldeak liga dagoeneko amaitu duenez, lanak aurreratu ahal izan dira.\nUrtarrilaren 29an sinatu zuen kontratua Barakaldoko Udalak, eta ekainaren 15ean hastea aurreikusita zegoen. Estalkia eraberritzeko 1.397.496,57 euro inbertitu dira; izan ere, egindako azterketen arabera, 2003an eraikitakoa ez da egokiena, eta, ondorioz, fatxadako eta estalkiko hainbat plaka erretenerantz irristatu dira, baita hegan egin ere. Azterlan horietan, gainera, ura putzuratzen den eremuak detektatu ziren, bai eta euri-uren sarearen sistemak ura galtzen den hodiak eta zulatutako osagarriak dituela ere. Obrak, gainera, fatxada garbitzea eta margotzea aurreikusten du, denboraren poderioz irudi zaharkitua baitute.\nLanek 5 hilabeteko iraupena dute, eta, denbora tarte horretan, Barakaldo Futbol Klubak Kirol Hiriko instalazioetan entrenatu eta jokatuko du, duela gutxi Udalak eraberritu dituen harmaila, soropil artifizial, atletismo pista eta aldagelekin.\n"Barakaldo zaleentzat gehien espero den lanetako bat da hau, euriarekin itogin asko izan baititugu, horrek dakartzan deserosotasunekin", esan du Del Campok. "Obra hau Covida baino lehen genuen kontratatuta, eta txapelketen geldialdiak lanen hasiera pixka bat aurreratzeko aukera eman digu", azpimarratu du. "Lehiaketak normaltasunera itzultzen direnean, Kirol Hirian jokatu ahal izango du Barakaldok, iaz 2,5 milioi euro baino gehiago inbertitu genituen gune horretan", azpimarratu du.


Lurra berreskuratu du Udalak (edo bidean dago) — Eibar.ORG | Eibarko peoria\nHemen zaude: Hasiera / Blogak / Errebal / Lurra berreskuratu du Udalak (edo bidean dago)\nLurra berreskuratu du Udalak (edo bidean dago)\nErrebal blog 2009/11/24 10:10\nLurra berreskuratu duela adierazi dute Udal Gobernuko alderdien bozeramaleek. Eibar Boulevard-ek duen hipoteka ixtea falta da, besterik ez. Eta, kasualitateak kasualitate (hala espero genuen, aspaldi) El Corte Ingles merkatalgunearen irekieran iragarri dute akordioa.\nEl Corte Inglés ireki aurretik behar zuen prest egon Errebal Center izeneko merkatalgune horrek. Eta zer dugu gaur han? Hitzik behar ez duen irudi hau.\nLamentable y previsible estampa\nAkordioa bai badu promotorarekin, baina sinaturik ez dago ezer. Alkateak komertziante batzuei fleko batzuk geratzen direla oraindik sinatzeko esan die. ¿Zeintzuk?, ¿Zer?, ¿Benetazko zifrak zeintzuk inago dira?, oraindik beharbada sorpresarik egongo da.


ZE EINGOU ASTEBURUAN: Segurako XXI. Iparra-Hegoa Aste Kulturala izango da - Arrosa\nZE EINGOU ASTEBURUAN: Segurako XXI. Iparra-Hegoa Aste Kulturala izango da\nAsteburuan ze eingou BILBO HIRIA IRRATIA 2016/03/11\nAsteburu honetako proposamen berezia Segurako XXI. Iparra-Hegoa Aste Kulturala izango da. Ibilbidea Goierrin bertan egingo dugu, Zerain herrian hain zuzen. Horretaz aparte, betiko lez, plater bat ( neguko menestra), disko bat ( Amorante proiektuaren “Dogma” kanta Rafa Ruedaren eskutik), liburu bat (Pako Suduperen “Txillardegiren borroka abertzalea”) eta agenda jorratuko ditugu.\nPosted in Asteburuan ze eingouTagged #Diska #Jakia #liburua #Txangoa\nGAUR EZ DAGO ESKOLARIK: Babarrrun magikoa\nol. Mar 11 , 2016\nZE EINGOU ASTEBURUN:Burgiko almadia eguna.


Irailaren 13tik 15era ospatuko dira Kalebeherako festak - Berriak - Alegia\nIrailaren 13tik 15era ospatuko dira Kalebeherako festak\nIritsi da Kalebeherako jaien asteburua. Urtero bezala, uda amaiera eta udazkenaren iritsieraren mugarri izaten diren jai horiek ospatuko dira irailaren 13tik 15era, ostiraletik igandera bitartean Kalebeherako parkean. Ostiralean 19:00etan txupinazoarekin hasiko dira jaiak eskolatik Kalebeherarainoko kalejira egingo da Errotako Zezenarekin, Debako Erraldoiarekin eta Alegiako Buruarinekin. 20:00etan patata tortila lehiaketa egingo da eta zahagiardorekin emango zaio amaiera lehen egunari.\nKrosa eta pala txapelketa. Horiek izango dira larunbateko zatirik handieneko ardatzak. Goiz partean haurren zein helduen krosa jokatuko da parketik abiatuta eta arratsaldean pala txapelketako kanporaketak jokatuko dira, finalak erabakita geratu arte. Ordu berean ume jolasak izango dira, txokolatea banatuko da eta zinta karrera jokatuko da. Gau partean, zahagiardoaren ostean bertso saioa izango da.\nIgande eguerdiko sagardo dastaketa izango da jaien azken eguneko lehen ekitaldia. Sagardoari laguntzeko sardina erreren bat jateko “zortea” dutenek agian ez dute bazkari behar handirik izango baina betiko moduan, parkean bazkaltzeko aukera izango da. Arratsaldean, haurren pilota txapelketako eta helduen pala txapelketako finalekin amaituko dira jaiak.


Ez da AHTarendako beharrezkoak ez diren gastuen garaia, ARDURA garaia da - - Guaixe.eus\nEz da AHTarendako beharrezkoak ez diren gastuen garaia, ARDURA garaia da\nSakana Trenaren Alde 2020-05-22 08:11\nKoronabirusaren pandemiak ekarritako aste gogorren ostean, eta ziurgabetasunaz betetako etorkizuna aurrean dugula, erakundeei egoeraren neurriko erantzunak eman ditzatela eskatzen diegu, iraganeko akatsak errepikatu ez daitezen. Nazioarte mailako herrialde gehienetan diru funtsa publikoak nolabaiteko logika soziala jarraituz bideratu diren heinean, Estatu Espainolak harrokeriaz hauspotu ditu aireportu, autobia eta beraientzat harribitxia den Abiadura Handiko Trena bezalako milioi askoko proiektuak.\nHorregatik guztiarengatik, ez da alferrikako gastuen garaia, bai ordea instituzioek erantzukizunez jokatzekoa, AHTaren proiektuak bertan behera utziz. Egun, Espainiar Estatua munduan aitzindaria da milioi biztanleko Abiadura Handiko Trenaren kilometroetan. Hori gutxi balitz, Nafarroako Foru Komunitatean eta Euskal Autonomia Erkidegoan 15.000 milioi euroko aurrekontuarekin dira obra berriak hasteko.\nBitartean koronabirusak eragindako krisiak langileriaren ekonomia prekarioa suntsitzen darrai eta gobernuek aurreikusitako laguntzak lotsagarriak dira AHTari bideratuko diruarekin alderatzen baditugu. Kulturgintzako profesionalei zuzendutako 2,5 milioiak AHTaren 83 metroren baliokideak dira. Nafarroako Ospitale Gunean eraikiko den Laborategi Bateratuarendako erabiliko den dirua, AHTaren 656 metrok behar duten adina da. Eta Iruñea-Gasteiz konektatuko lukeen trenbidearen kostuarekin Eibarren berriki eraikitakoa bezalako 32 ospitale egin zitezkeen.\nGobernuek arduraz jokatzeko garaia dela deritzogu, eta izatekotan, obra faraonikoetarako dirua krisiaren ostean xahutzea. Arrazoi hauengatik datorren astean publikoa egingo den "ORAIN ARDURA" manifestua bultzatu dugu eta Sakanako herritar, talde eta eragileak manifestua euren sinadurekin babes dezaten animatzen ditugu.


19/2013 Legea, abenduaren 9koa, gardentasunari, informazio publikoa eskuratzeko bideari eta gobernu onari buruzkoa. Egilea(k) EAO. Estatuko Aldizkari Ofiziala, Espainiako Gobernua 2013 (1)\n3. Ministerio bateko eta besteko Idazkariordetza Orokor Teknikoek nork bere eskumen-eremuaren barruan gauzat...\n...iaren ekimenez, eta Ogasuneko eta Funtzio Publikoko Idazkariordetzaren proposamenari jarraituz, organo hartzailearen aurrekontutik...\n40/2015 Legea, urriaren 1ekoa, Sektore Publikoaren Araubide Juridikoarena. Egilea(k) EAO. Estatuko Aldizkari Ofiziala, Espainiako Gobernua 2015 (8)\nb)Ministerio bakoitzeko idazkariordetzak edo ministerio horrekin lotuta edo haren mende dagoen organ...\n2.Ministerioek beti izango dute idazkariordetza bat, bai eta haren mendeko idazkaritza nagusi tekniko bat e...\n1. Idazkariordetzak, idazkaritza nagusiak, idazkaritza nagusi teknikoak, zuzend...\nHalaber, Lehendakaritza Ministerioaren Idazkariordetzari espresuki esleitzen zaizkio, Gobernuko Lehendakaritzaren Id...\ni)Gaia dela-eta Idazkariordetzak berezkoak dituen Ministerioaren aurrekontu- gastuetarako kr...\n... kudea ditzakeela edo, bestela, departamentu bakoitzeko idazkariordetzak.\n2.Lehendakaritza Ministerioko Idazkariordetzak, Gobernuko Lehendakaritzaren Idazkaritza Nagusiarekin koord...\nl) Idazkariordetzaren mendeko zuzendariordeak eta haiekin parekatuta daudenak, iz...\n...enez, eta Ogasunaren eta Administrazio Publikoen Idazkariordetzaren proposamenari jarraikiz, organo hartzailearen aurrekontutik...\nCastejongo zentraletako baten baimena, baliogabe. Egilea(k) ERREDAKZIOA. Berria, Euskal Editorea SM 2011 (1)\n...tza Nagusiak eta Merkataritza, Turismo eta Industria Idazkariordetzak Elerebrori bigarren zentrala egiteko emandako baimenak utzi...\nEuskaltzaindia 1960ko hamarkadan: diktadura frankistako hezkuntza publikoan euskara sartzeko ahaleginak. Egilea(k) UGARTE MUÑOZ, Antton. Uztaro, Udako Euskal Unibertsitatea 2015 (1)\n...amancako Unibertsitatean Filologia ikasketak burutzearren. Idazkariordetzarako beste hautagaia G. Aresti zen, baina azkenean uko egin zion...\n2. Ministerioko idazkariordetzari proposamena egitea, hala administrazio-langileen eta zerbit...\n...ren Zuzendaritzari emandako zerbitzuak betetzeko, eta idazkariordetzari atxikipen egokiak proposatuko dizkio, bai eta zuzendaritza ...\nLan-zuzenbidea. Egilea(k) ARRIETA IDIAKEZ, Francisco Javier. , Gomylex 2017 (2)\n...an dago kokatuta, Enpleguaren eta Gizarte Segurantzaren Idazkariordetzaren mende.\nTxilek Pinocheten amnistia legea indargabetuko du. Egilea(k) EZEZAGUNA. Berria, Euskal Editorea SM 2014 (1)\n...dura hasiko du Txileko Legebiltzarrak. Giza Eskubideen Idazkariordetza bat ere sortzea ere erabaki dute.


kritiken hemeroteka » Txirrindulariak\n« Euskal literaturaz | Soneto-liburua »\nTxirrindulariak Felipe Juaristi / El Diario Vasco, 2004-05-14\nAurreko azalean ikusten den argazkiak aspaldiko garaira garamatza, txirrindulariak heroiak zireneko garaira hain zuzen. Egia da txirrindularitzak, bizitzako gainerako kontuek bezala, izugarrizko aldaketa izan duela eta, gaur egun Indurain bat ez badago ere, jendearen garaipen-irrika ere asetzen da aldiro, ez beti, futbol zelai zabalean batez ere, jakina. Aspaldiko garaiak ezberdinak ziren, bakoitza bere egunerokotasun tristeari begiratu eta abian jartzen zuen buruko makina, bi gurpiletan balihoa bezala, eta gaur mendi bat igotzen zuen bezala bihar sekulako esprinta jotzen zuen amaierarik ez zuen lauan. Beste garaiak ziren eta bestelakoak gure heroiak: Loroño, Bahamontes, Coppi eta Bartaldi, bai, Bartaldi.\nBartaldi da, nolabait esateko, eleberri honetako pertsonaia, Bartaldi eta bere garaia, hobeto esanda. Euskal Herria, Frantzia eta Italia dira eleberriaren ibiltokiak eta itzuli-tokiak. Roman Alberdik, mutikotan, Euskal Herrian ikusiko baitu lehendabiziko aldiz Bartaldi; geroxeago, Frantziako Itzulian, mutikoa erbestetar denean, eta, azkenik, bata bestearen bila joango da. Hori da historia nagusia, izan ere, liburu honetan, historia asko tartekatzen dira, era samurrean tartekatu ere, batak besteari estropezu ez egiteko moduan.\nGure literaturan Unai Elorriagak irekitako bidea hartzen du Julen Gabiriak, oihartzunez oihartzun, noski, aspaldiko garaiak eta giroak ekarriz, bizikleta baten gainean. Eta biak adinkide edo direlako, nabarmendu egiten dira bien artean dauden antzekotasunak, eta, nola ez, ezberdintasunak. Dena dela, poztekoa da halako liburua, euskalduna hain izanik txirrindularitza zalea eta hain saiatua kiroletan, ez baitzegoen orain arte erakusgarririk, ale bakan batzuk ezik, gereziak bezala barreiatuak hor hemen. Herri baten historia jakiteko herri horren kirolak ezik, herri horretako gizon-emakumeen zaletasunak jakin behar direla aspaldiko kontua da hori ere.Txirrindularitza kirola da, eta kirola den neurrian, lehia den neurrian, gizatasunari lotuta dago, beraz literatur gaia da. Historia-gaia ere bai.


Oligopolioa – Gizapedia\nOligopolioa merkatua enpresa gutxi batzuk, oligopolistek alegia, kontrolatzen duteneko merkatu-egitura da, merkatuaren zati gehiena bereganatuz. Gehienetan sarrera-hesi handiak dituzten sektoreetan gertatzen dira, non enpresa berrien sarrera eragozten den, hala nola automobilgintzan, petrokimikan eta siderurgian. Lehia perfektuaren (non enpresa askok jarduten duten batera) eta monopolioaren (non enpresa bakar batek bereganatzen duen merkatu osoa) arteko merkatu-egoera da. Oligopolioko enpresak lehian aritzen dira, baina beste alde batetik prezioak adosteko pizgarria sortzen dira beraien artean, prezioak murriztuz oligopolista guztiek galdu, eta prezio igoz, guztiek irabazi egiten dutelako; halakoetan, kolusioa gertatu dela esaten da, eta oligopolioan monopolio gisa aritzeko joera dago, prezio altuagoekin eta eskaintza txikiagorekin. Kolusioa gertatzen denean, oligopolistek kartel bat osatzen dutela esaten da; kartelen praktika debekaturik dago herrialde askotan, ordea. Kolusioa gertatzen ez denean ere, prezioetan bainoago, lehia produktuak desberdinduz eta publizitatea eginez gertatu ohi da.\nOligopolioaren eredu sinpleenak duopolioak dira, non bi enpresak bakarrik diharduten. Duopolio ereduetatik sortzen diren ondorioak oligopolioetara zabaldu daitezke askotan, oligopolioei buruzko ondorio orokorretara heltzeko.\nLehia monopolista (monopolio-konkurrentzia)\nLehia monopolista edo monopolio-konkurrentzia enpresa askok produktu generiko berdina baina ezaugarri edo marka bereziekin saltzen dutenean sortzen den merkatu-egoera da. Enpresek merkatu-egoera horretara heltzeko baliatzen duten marketin-estrategiari segmentazio deritzo. Adibidez, zereal…\nLehia perfektua, konkurrentzia perfektua edo konkurrentzia osoa industria edo sektore batean, enpresa edo saltzaile asko (hos, atomizazioa), erosle asko, erosketa eta salmenta kopuru txikiekin (eta beraz merkatu-botererik gabe), industriara…\nMerkatua (definizioa eta merkatu-motak)\nAgian merkatu prezioa jaistearen adieran bilatzen ari zinen. Ekonomian, merkatua bi eragile ekonomikoen artean trukatze bat gertatzen den edonolako eremu abstraktoa da (salerosketak egiteko toki fisikoa azoka izanik),…


jolasa • ZUZEU\nZenbat hiztegi menperatzen duzu? Erakutsi zure maila!\nHiztegia ikasi eta aberasteko ariketak. Idazlanean erabili! Zenbat hiztegi menperatzen duzu? Erakutsi zure maila! - Telebistan ospetsua den Pasapalabra motako erroskoa probatu nahi? Gaztelaniazk...\nKaixomaitia letra zopa 2020 - Kaixomaitia Egunotan sarean bolo bolo ibili da 2020 rako datorkigunaren letra zopa joko moduko bat. Ingelesez topatu dugu guk hemengo txio honetan: Ideia ber...\nJolaserako, gutxienez 7 aukera kanpo espazioan\nJolaserako, gutxienez 7 aukera kanpo espazioan - Gaur egun makina bat eskolatan ari dira kanpo espazioak berritzen. Berrikuntza horiek xede izan ohi dute haurrei jolaserako aukera zabalagoa eskaintze...\nJolasa eta jostailuak\nJolasa eta jostailuak - Gabonak gainean ditugun honetan, aukera ezin hobea etorri zaigu jolasa materialez hornitzeko, eta gutxiago edo gehiago, gutako askok horretan jarriko dugu arreta datozen egu...\nJokoa ez da jolasa\nJokoa ez da jolasa - Honezkero jakingo duzunez, aste bukaera honetan Europako errugbi txapelketa jokatuko da Bilbon. Eta hiria erabat bereganatua duen ekimena iragartzeko bideoan gizonezkoek baino ...\nOstiral matematikoa - Esnatu, sistema hirurogeitarrean dabilen tresnaren soinuak esnatzen zaitu; erlojuak, alegia. Gaur ez da salbuespena; bihar agian bai, baina gaur ez. Begiak ireki eta 4 zifratako...\nLeire Arana Ruiz de Egino\nAmets Arzallus Pasapalabran\nAmets Arzallus Pasapalabran Algortak ez ditu baldintzak beteko, seguraski, Udalerri Euskaldunen Mankomunitatean sartzeko baldintzak; ez delako udalerri Getxoko inperialismoaren erruz, eta noski, gazt...\nZurrunbiloak Goiatz Labandibar [@GoiatzL] Bere txanda zen. Bi dadoak batera bota zituen. Lau. Fitxa zuria hartu eta lau laukitxo aurreratu zuen. Bizkarraren behealdea agertzen zen. Bigarren dadoan...\nErrezildarren ateraldiak Laxaro Azkunek eta Imanol Lazkanok duela hiru urte argitaratu zuten "Errezildarren ateraldiak" liburua. Egileek beren buruari botatzen dioten lorerik handiena, normalean irak...\nJolasteko pausa Ez naiz munduko pertsona lanpetuena izango, hori ziur, baina egun batzuk luze samarrak suertatzen ari zaizkit azken aldian. Lana, etxeko ardurak eta militantziak ordu gutxi uzten di...\nYoko eta lagunak, zinema eta jolasa\nGaur heldu da Euskal Herriko zinema aretoetara "Yoko eta lagunak", Somuga etxeak euskaraz eta 4 urtetik aurrerako umeentzako ekoiztu duen filma. Edorta Barruetabeña da filmaren gidoigilea, eta...\nEgiaren Ministerioko kazetaria naiz\nKomunikabide Sailetik agindu didate: soilik gobernuaren aldekoak diren albisteak argitaratu. The Republia Times egunkariaren editore nagusia naizenez, azaleko berriak aukeratzea eta hierarkizatzea ...\nMunduko hizkuntzak eta euskalkiak bereizteko gai ote zara?\nEntzumena zorroztu eta ekin. Munduko hizkuntzak ezberdintzeko gai al zara? Euskalki zehatz bat zein herritakoa den asmatuko zenuke? Bi galdera hauek interesa piztu badizute, egundoko denborapasa bi da...\nZer dakizu internet eta webari buruz?\nGaur, maiatzak 17, Interneten Eguna ospatzen da nazioartean. Badakigu egunero edo ia egunero posta elektronikoa begiratzen duzula, edota sarea arakatzen duzula informazio edo albisteen bila (eta ...\nBost galdera eta bost erantzun. Ausartzen al zara? ...\nJolas egiteko tartea\nKostaldean bizi direnak, hondartzara joateko egun paregabea dute gaur: Igandea + aparteko eguraldia. Barnealdean bizi direnak ere ez dute plan txarra: Igandea + mendia. Dena dela, badago hirugarren ta...\nAtzo bi arkupetatik pasatu nintzen, eliza batetako ataria eta udaletxe batetako arkupeak ziren, edo kontzejupe bat nahiago bada. Lehenean "Proibido jugar a la pelota" zegoen idatzia, bigarrenean aldi...\nHasieran lagunak izan ziren, batek duela gutxi erosi duela eta oso ondo doakiola, beste batek erosi berria eta bizpahirutan probatu duela, hirugarrenak harrituta: jesus! nik? fondo-de-armario! Han...


Lan Harremanetarako Euskal Esparrua bermatuko duten tresnak lortzeko lanean jarraituko dugu | LAB SINDIKATUA\nEkintza Sindikala Lan Harremanetarako Euskal Esparrua bermatuko duten tresnak lortzeko lanean jarraituko dugu\nLan Harremanetarako Euskal Esparrua bermatuko duten tresnak lortzeko lanean jarraituko dugu\nFEADRS estatu mailako sukaldaritza patronalak Akordio Interprofesionala inpugnatzeko prozesua hasi du. Inpugnazio honek FEADRSen aldetiko xantaiari erantzuten dio, eta honek ez du inolaz ere LABen jarrera aldatuko, argia dena eta mehatxuek aldatuko ez dutena.\nAkordio interprofesionala guztiz baliozkoa eta aplikatzeko modukoa da, tresna juridiko eta sindikal bezala, dokumentuak berak zehazten dituen sektore eta lurralde eremuetan, hau da, EAE osoan.\nEAEko langileei euren lan-baldintzak berton negoziatzeko eskubidea ahalbidetzen dien tresna da. Hori dela eta, esku- hartzerik gabeko Lan Harremanen Euskal Esparrua bermatuko duten mota honetako tresnak lortzeko lanean jarraituko du LABek.\nSukalde edo kolektibitateen eremuak LABek argi eta garbi adierazi du EAEko negoziazio-eremua eratzearen aldeko bere jarrera, eta honen arabera jokatu du negoziazio mahaian bertan bi aldiz honetarako deia eginez. Esan beharra dago, LABek jarrera honen arabera jardungo duela bere ekintza sindikalean, sukalde edo kolektibitateen sektorean esparru propioa lortzeko beharrezko ekimenak aurrera eramanez.


Errealitate Areagotua ARCore Google | Marketing BRANDING España\nErrealitate Areagotua ARCore Google\nErrealitate areagotua Google ARCore-rekin.\nEraldatu jendeak merkataritza erosteko, ikasteko, sortzeko eta esperimentatzeko modua, Google-ren eskalan.\nZer da ARCore Google?\nARCore Google: Garapen Inguruneak\nGarapena Beste herrialde batzuetan\nErrealitate areagotua (AR) Mundura aplikatua\nARCore Google Google-k errealitate areagotua edo “errealitate areagotua” (AR) esperientziak eraikitzeko Google plataforma da. API desberdinen bidez, ARCore-k telefono mugikorreko aplikazioa duen smartphone-a zure ingurunea hautemateko, mundua ulertzeko eta zure inguruko informazioa elkarreragiteko aukera ematen du.\nARCore Google-k 3 gaitasun gako erabiltzen ditu mundu errealeko eduki birtuala telefono batean integratzeko:\nMugimenduen jarraipena: mugimenduen jarraipena telefonoak munduarekin duen posizioa ulertzeko eta jarraitzeko aukera ematen du.\nIngurumena ulertzea: Ingurumenaren ulerpenak telefonoak gainazal mota guztien tamaina eta kokapena hautematea ahalbidetzen du: gainazal horizontalak, bertikalak eta angeluzuzenak, hala nola zorua, mahai bat edo hormak.\nArgi faktorea: Argiaren estimazioa telefonoak inguruneko gaur egungo argiztapen baldintzak balioesteko aukera ematen du.\nARCore-k SDK du garapen ingurune ezagunenetako askorentzat, besteak beste, Android, IOS, Unreal, Android NDK, Unity.\nSDK hauek bertako APIak eskaintzen dituzte teknika honen funtsezko ezaugarrietarako, hala nola, mugimenduen jarraipena, ingurunea ulertzeko eta argiaren kalkulua. Gaitasun hauekin, esperientzia guztiz berriak sor ditzakezu edo lehendik dauden aplikazioak hobetu ditzakezu AR funtzioekin.\nErrealitate areagotua: esperimentazio kasuak\nEsperimentu kasuak ugariak dira gaur. AR Experiments, gaur egun ARekin esperimentatzen ari diren kodetzaileen lana aurkezten duen Google gunea da.\nEsperimentu hauek ARCore Google eta bere SDK erabiltzen dituzte. Lotu hemen errealitate areagotuaren kasuak.\nErrealitate areagotua vs errealitate birtuala\nGoogle-ren softwarea oso aurreratua da industriarentzat. Sinpletasunagatik, AR eta VR oso antzekoak dira, baina kokapenean desberdintasun nagusia dute. Errealitate birtualak erabiltzailea bereizitako ingurune birtual batean murgildu behar du betaurreko bereziak erabiliz. Errealitate areagotuak objektu birtual bat jartzen du inguruko ingurunean, lente baten bidez ikus daiteke (betaurrekoak edo telefono kamerak izan). Eta hori da Google-ren software honek.\nErrealitate areagotuko lanpostuen garapena beste herrialde batzuetan\nMota honetako beste herrialdeetan lan egiteko, jar zaitez gurekin harremanetan honela:\nTxile: Txilen jarri gurekin harremanetan esteka honen bidez\nPeru: Perun jarri gurekin harremanetan esteka honen bidez.\nKolonbia: Kolonbian esteka honen bidez gaude.


Nafarroako Gobernuak zortzi enpresa eta erakunderi diru-laguntzak eman dizkie berdintasun-planak egiteko\nNafarroako Gobernuak zortzi enpresa eta erakunderi diru-laguntzak eman dizkie berdintasun-planak egiteko osteguna, 2007.eko irailak 27\nNafarroako Gobernuak, Berdintasunerako Nafarroako Institutuaren bidez, zortzi enpresa eta erakunderi diru-laguntzak eman dizkie berdintasun-planak egiteko. Diru-laguntzak 12.000 euro ingurukoak izan dira guztiak, eta beraz, zenbateko osoa 100.000 euro ingurukoa izan da.\nDiru-laguntzak jaso dituzten enpresa eta erakunde horiek 2.222 langile dituzte guztira. Hauek dira: Asociación de la Industria Navarra, Aranzadi SA, Azcoyen Industrial SA, Azcoyen Medios de Pago SA, Caja Rural SC limitada de crédito, Centro Europeo de Empresas e Innovación de Navarra, Laboratorios CINFA eta S21SEC SA.\nLan arloan berdintasuna lortzen laguntzeko, Nafarroako Foru Komunitateko emakumezkoen eta gizonezkoen aukera-berdintasunerako I. planak (2006-2010), ekonomia-, lan- eta trebakuntza-sustapenari buruzko atalean, hainbat helburu jaso ditu, enpresek eta beste gizarte-eragile batzuek bereizkeria-egoera bertikalak eta horizontalak desagerrarazten lagundu dezaten. Emakumezkoen eta gizonezkoen erantzukizunekin bateragarria den enpresa-kultura sortu nahi da, batzuen eta besteen lanbide-garapena errazteko.


Alaibus - Alquiler de autobuses en Bilbao y Bizkaia - Eskontzetarako joan-etorriak\nGure bizitzan zehar une garrantzitsu eta ahaztuezin asko daude, eta dena ezin hobeto ateratzea nahi dugu. Une hauen guztien artean, gure ezkontzako eguna berezi eta inportanteenetarikoa da, dudarik gabe.\nAlaibusen ezkontzak, bataioak, jaunartzeak eta beste edozein ospaketatan gonbidatuen lekualdaketa behar guztietara moldatzen gara, segurtasuna eta erosotasuna uneoro bermatuz. Egun berezi horretaz disfrutatzea besterik ez duzu egin behar.\nEsaiguzu behar duzuna eta aukeraketarik onena emango dizugu lekualdaketak egiteko.